**รายงานการประชุมสภาเทศบาลตำบลมะกอกเหนือ**

**สมัยสามัญ สมัยแรก ครั้งที่ 1 ประจำปี พ.ศ.๒๕61**

**วันจันทร์ที่ 26 กุมภาพันธ์ พ.ศ. ๒๕61 เวลา 10.00 น.**

 **ณ ห้องประชุมสภาเทศบาลตำบลมะกอกเหนือ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.๒.๓.๔.๕.๖.๗.๘.๙.10. | นายเอกรัฐ วัชรเสรีกุลนายณรงค์ ฤทธิรัตน์นางวิภาดา วัชรเสรีกุลนายประภาศ พุทธคลิ้ง นายเกรียงไกร เกาะทองนายเฉลียว ไข่รอดนายฐิติชัย มงคลนายธนโชค ดำด้วงโรมนายสัมพันธ์ สุวรรณเดชนายศราวุฒิ เอียดดำ | ประธานสภาเทศบาลรองประธานสภาเทศบาลสมาชิกสภาเทศบาล เขตที่ 1สมาชิกสภาเทศบาล เขตที่ 1สมาชิกสภาเทศบาล เขตที่ 1สมาชิกสภาเทศบาล เขตที่ 2สมาชิกสภาเทศบาล เขตที่ 2สมาชิกสภาเทศบาล เขตที่ 2สมาชิกสภาเทศบาล เขตที่ 2เลขานุการสภาเทศบาล | เอกรัฐ วัชรเสรีกุลณรงค์ ฤทธิรัตน์วิภาดา วัชรเสรีกุลประภาศ พุทธคลิ้ง เกรียงไกร เกาะทองเฉลียว ไข่รอดฐิติชัย มงคลธนโชค ดำด้วงโรมสัมพันธ์ สุวรรณเดชศราวุฒิ เอียดดำ |  |

**คณะผู้บริหาร**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายรนชัย ตั้งพูนผลวิวัฒน์ | นายกเทศมนตรี | รนชัย ตั้งพูนผลวิวัฒน์ |  |
| ๒. | นายสุวิทย์ สุวรรณเรืองศรี | รองนายกเทศมนตรี | สุวิทย์ สุวรรณเรืองศรี |  |
| ๓.4. | นายสมยศ สยมพรนายณัฐพร สุกชุม | รองนายกเทศมนตรีเลขานุการนายกเทศมนตรี | สมยศ สยมพรณัฐพร สุกชุม |  |
| 5. | นายธวิช ขำเพชร | ที่ปรึกษานายกเทศมนตรี | ธวิช ขำเพชร |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.๒.๓.๔.๕.๖.7. | นายมโน คล้ายแก้วนางณิชชา ถาวโรจน์นางสาวเสาวลักษณ์ กลับสวัสดิ์นายสาธิต สังข์แก้วนายไตรรงค์ ชูเงิน นายองอาจ แก้วบุญสงนางปิยะนันท์ วิสุทธิปัญญา | หัวหน้าสำนักปลัดผู้อำนวยการกองคลังผู้อำนวยการกองศึกษารก.ผอ.กองประปารก.ผอ.กองสาธารณสุขฯนายช่างโยธาชำนาญงานนักจัดการงานทั่วไปฯ | มโน คล้ายแก้วณิชชา ถาวโรจน์เสาวลักษณ์ กลับสวัสดิ์สาธิต สังข์แก้วไตรรงค์ ชูเงินองอาจ แก้วบุญสงปิยะนันท์ วิสุทธิปัญญา |  |

/ระเบียบ.....

-๒-

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **หมายเหตุ** |
| 1.2. | นายสุวัฒน์ ชุมชัยโยนางอุไร ทิพย์ลักษณ์ | สมาชิกสภาเทศบาลสมาชิกสภาเทศบาล | -ลา--ลา- |

**เริ่มประชุม เวลา 10.0๐ น.**

นายศราวุฒิ เอียดดำ เรียนประธานสภาฯ คณะผู้บริหารและสมาชิกสภาเทศบาลทุกท่านครับ บัดนี้(ปลัดเทศบาล) ได้เวลาตามที่กำหนดประชุมและสมาชิกสภาเทศบาลครบองค์ประชุมแล้ว

ขอเรียนเชิญท่านประธานสภาเทศบาลตำบลมะกอกเหนือดำเนินการประชุมสภาเทศบาลตำบลมะกอกเหนือ ตามระเบียบวาระการประชุมต่อไปครับ

เรียนท่านประธานสภา ฯ ที่เคารพ วันนี้เนื่องจาก นายสมหมาย ทองขาว ตำแหน่งปลัดเทศบาลตำบลมะกอกเหนือซึ่งทำหน้าที่เลขานุการสภา ฯ ได้โอน/ย้าย ไปดำรงตำแหน่งปลัดเทศบาลตำบลทะเลน้อย จึงไม่มีเลขานุการสภาฯ เพื่อให้การประชุมสภาเทศบาลตำบลมะกอกเหนือ ในครั้งนี้ดำเนินไปอย่างถูกต้อง ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2545 (แก้ไขเพิ่มเติมถึง (ฉบับที่ 2) พ.ศ. 2554) ข้อ 19 วรรคท้าย ในการประชุมสภาท้องถิ่นครั้งใด ถ้าไม่มีเลขานุการสภาท้องถิ่น หรือมีแต่ไม่อยู่หรือไม่อาจปฏิบัติหน้าที่ได้ ให้สภาท้องถิ่นเลือกสมาชิกสภาท้องถิ่นหรือข้าราชการหรือพนักงานขององค์กรปกครองส่วนท้องถิ่นนั้น คนหนึ่งเป็นผู้ปฏิบัติหน้าที่เลขานุการสภาท้องถิ่นเฉพาะในการประชุมคราวนั้น โดยให้นำความในข้อ 13 และข้อ ๒๖ วรรคสองมาใช้บังคับโดยอนุโลม เว้นแต่การลงคะแนนเลือกให้กระทำด้วยวิธีการยกมือครับ

**เรื่องก่อนระเบียบวาระ เรื่องเลือกเลขานุการสภา ฯ แทนชั่วคราว**

นายเอกรัฐ วัชรเสรีกุล ตามที่ปลัดเทศบาลได้ชี้แจงเนื่องจากปลัดเทศบาล นายสมหมาย ทองขาว ได้ย้าย

(ประธานสภาฯ) ไปปฏิบัติหน้าที่ที่เทศบาลตำบลทะเลน้อยจึงจำเป็นต้องเลือกเลขานุการสภาชั่วคราว ตามที่ปลัดเทศบาลชี้แจง ขอให้สมาชิกเลือกเลขานุการสภาท้องถิ่นหรือข้าราชการ เป็นผู้ปฏิบัติหน้าที่เลขานุการสภาชั่วคราว ขอเชิญท่านสมาชิกเสนอ เชิญเลยครับ เชิญคุณเฉลียว ไข่อรอด เชิญครับ

นายเฉลียว ไข่รอดผมขอเสนอท่านปลัดครับ เพราะท่านมีความรู้ความสามารถในเรื่องนี้

(สมาชิกสภาฯ เขต 2)

นายเอกรัฐ วัชรเสรีกุลคุณเฉลียว ไข่รอด เสนอท่านปลัด ศราวุฒิ เอียดดำ ขอผู้รับรองด้วยครับ ผู้รับรอง

(ประธานสภาฯ) ถูกต้องคือ

1.นายฐิติชัย มงคล

2.นายประภาศ พุทธคลิ้ง

มีสมาชิกท่านใดจะเสนอท่านอื่นมีไหมครับ หากไม่มี ขอเชิญท่านปลัด ศราวุฒิ เอียดดำ ทำหน้าที่เลขานุการสภาชั่วคราวในการประชุมครั้งนี้ ครับ

/คณะผู้บริหาร...

-3-

คณะผู้บริหาร สมาชิกสภาทุกท่านครับ ครั้งนี้เป็นการประชุมสภา สมัยสามัญ สมัยแรก ประจำปี พ.ศ. 2561 กระผมขอดำเนินการประชุมตามระเบียบวาระ เข้าสู่ระเบียบวาระที่ 1 เรื่องที่แจ้งให้ที่ประชุมทราบก็ตามที่ได้เกริ่นนำเมื่อตะกี้ เราได้ปลัดคนใหม่มาดำรงตำแหน่งปลัดเทศบาลตำบลมะกอกเหนือ ขอเชิญท่านปลัดแนะนำตัวเองกับที่ประชุมและชาวบ้านเพราะเราได้เปิดเสียงตามสายในการประชุมชาวบ้านก็ได้ร่วมรับฟังด้วยนะครับ เชิญท่านปลัด เชิญครับ

นายศราวุฒิ เอียดดำเรียนท่านประธานสภา คณะผู้บริหาร สมาชิกสภาเทศบาลและพี่น้องชาวมะกอก-

(ปลัดเทศบาล) เหนือทุกท่านครับ ผมนายศราวุฒิ เอียดดำ ปลัดเทศบาลตำบลมะกอกเหนือ ซึ่งโอนย้ายมารับตำแหน่งเมื่อวันที่ 2 กุมภาพันธ์ 2561 นะครับ รู้สึกยินดีและดีใจที่ได้มีโอกาสเข้ามาร่วมงานกับทุกท่านในวันนี้ หากท่านมีข้อหารือ มาพูดคุยแนะนำประการใดก็ยินดีทุก ๆ เวลานะครับ ขอเชิญทุกท่านมาให้คำแนะนำหรือเจอกันพูดคุยให้คำแนะนำหรือมีข้อเสนอแนะอะไรต่าง ๆ ก็ยินดีรับฟังเพื่อที่จะนำมาใช้ในการพัฒนาและทำงานต่อไปนะครับและในโอกาสต่อไปหวังว่าการทำงานในส่วนของพื้นที่เทศบาลตำบลมะกอกเหนือก็ต้องขอความกรุณาทุกท่านให้ความร่วมมือในการทำงาน คนเราจะทำงานเก่งคนเดียวไม่ได้ต้องทำงานเป็นทีมนะครับ ยังไงก็ขอฝากเนื้อฝากตัวในการทำงานและทำงานร่วมกันด้วยความสามัคคี ขอบคุณมากครับ

**ระเบียบวาระที่ 1 เรื่องที่ประธานแจ้งให้ที่ประชุมทราบ**

นายเอกรัฐ วัชรเสรีกุล นั้นคือการแนะนำตัวเองของท่านปลัดคนใหม่ ส่วนเรื่องที่แจ้งให้ที่ประชุมทราบ

(ประธานสภาฯ) วันนี้ก็มีท่านสมาชิกของเราได้ลาประชุม 2 ท่านนะครับ คือ

1. นายสุวัฒน์ ชุมชัยโย

2. นางอุไร ทิพย์ลักษณ์

**ระเบียบวาระที่ 2 เรื่องรับรองรายงานการประชุมสภาเทศบาลตำบลมะกอกเหนือ**

 **2.1 สมัยสามัญ สมัยที่ 4 ครั้งที่ 1 ประจำปี พ.ศ. 2560 เมื่อวันที่ 30 พฤศจิกายน พ.ศ. 2560**

นายเอกรัฐ วัชรเสรีกุล สำหรับการรับรองรายงานการประชุมในครั้งนี้ท่านสมาชิกสภาเทศบาลหรือ

(ประธานสภาฯ) ผู้บริหารท่านใดมีความประสงค์จะแก้ไขในรายงานการประชุมในถ้อยคำของ

ตนเอง ท่านได้รับเอกสารการประชุม ซึ่งทางฝ่ายเลขาของสภาได้จัดส่งเอกสารก่อนที่จะมีการประชุมได้ส่งให้กับทุกท่านได้ศึกษาตามระเบียบเรียบร้อยแล้ว นะครับ ท่านใดจะแก้ไขรายงานการประชุม ก็ขอเชิญครับ เชิญคุณเฉลียว ไข่รอด เชิญครับ

นายเฉลียว ไข่รอด ขอบคุณครับท่านประธานสภาฯ ผมนายเฉลียว ไข่รอด สมาชิกสภาเทศบาล

(สมาชิกสภาฯ เขต 2) เขต 2 มีความประสงค์จะแก้ไขบันทึกการรายงาน หน้าที่ 7 ครับ ที่เขียนว่าวงเงินแปดแสนกว่าบาทไม่ทราบว่าท่านนายก ฯ จะเพิ่มเติมหรือแก้ไขตรงจุดไหน ตรงนะครับไม่ใช่ตรวจ แก้คำว่าตรวจเป็นตรงครับ และก็หน้าที่ 25 ที่เขียนว่ามาถามประชาชนแก้เป็นว่าประชาชนมาถามครับ ครับขอบคุณครับ

นายเอกรัฐ วัชรเสรีกุล ตามที่ท่านสมาชิกได้แก้ไขรายงานการประชุมก็ให้ท่านเลขานุการสภาได้บันทึก

(ประธานสภาฯ) แก้ไขให้ตรงกับถ้อยคำที่ท่านสมาชิกได้กล่าว ส่วนสมาชิกท่านอื่นท่านใดมีความประสงค์จะแก้ไขรายงานการประชุม เชิญเลยครับ มีไหมครับ เชิญท่านนายกฯ เชิญเลยครับ

/นายรนชัย...

-4-

นายรนชัย ตั้งพูนผลวิวัฒน์ครับเรียนท่านประธานสภา ฯ นะครับ ขอแก้ไขหน้าที่ 17 E –Beading (นายกเทศมนตรีฯ) มันสะกด E-Bidding ขอบคุณครับ

นายเอกรัฐ วัชรเสรีกุล ในรายละเอียดของท่านนายก ฯ หน้าที่ 17 ทางฝ่ายเลขานุการสภาช่วยแก้ไข(ประธานสภาฯ) ด้วยนะครับตามถ้อยคำที่ท่านนายก ฯ ได้แก้ไขเพิ่มเติมด้วยนะครับ

เชิญคุณธนโชค ดำด้วงโรม เชิญเลยครับ

นายธนโชค ดำด้วงโรม ครับขอบคุณครับท่านประธาน เปิดไปหน้าที่ 9 นะครับ ท่อนล่างตรงที่บริษัท

(สมาชิกสภาฯ เขต 2) ซีพีเขาไม่ต้องการความสะดวกของเขาแต่ของเจ้าหน้าที่ ตัดคำว่าไม่ออกนะครับ คำว่าแต่เปลี่ยนเป็นคำว่าและ ข้อความใหม่ บริษัทซีพีเขาต้องการความสะดวกของเขาและของเจ้าหน้าที่ครับ ขอบคุณครับ

นายเอกรัฐ วัชรเสรีกุลท่านเลขาให้บันทึกและแก้ไขรายงานการประชุมให้เรียบร้อย สมาชิกท่านอื่น

(ประธานสภาฯ) มีอีกไหมครับ หากไม่มีผมขอมติที่ประชุมนะครับ ท่านสมาชิกสภาท่านใดรับรองรายงานการประชุมสภาเทศบาลตำบลมะกอกเหนือ สมัยสามัญ สมัยที่ 4 ครั้งที่ 1 ประจำปี พ.ศ. 2560 เมื่อวันที่ 30 พฤษภาคม พ.ศ. 2560 โปรดยกมือครับ

**มติที่ประชุม** **รับรอง 8 เสียง**

นายเอกรัฐ วัชรเสรีกุล ท่านสมาชิกรับรอง 8 เสียง งดออกเสียง 1 เสียง เรามี 2 สมัยด้วยกันนะครับ

(ประธานสภาฯ) ต่อไป

 **2.2 สมัยวิสามัญ สมัยที่ 4 ครั้งที่ 1 ประจำปี พ.ศ.2560 เมื่อวันที่ 13 ธันวาคม พ.ศ.2560**

นายเอกรัฐ วัชรเสรีกุล ท่านสมาชิกสภาเทศบาลหรือผู้บริหารท่านใดมีความประสงค์จะแก้ไขรายงานการ

(ประธานสภา ฯ) ประชุมในถ้อยคำของตนเองก็ขอเชิญเลยครับ มีไหมครับ หากไม่มีกระผมขอมติที่ประชุมนะครับ ท่านสมาชิกสภาเทศบาลท่านใดรับรองรายงานการประชุมสภาเทศบาลตำบลมะกอกเหนือ สมัยวิสามัญ สมัยที่ 4 ครั้งที่ 1 ประจำปี พ.ศ.2560 เมื่อวันที่ 13 ธันวาคม พ.ศ. 2560 โปรดยกมือครับ

**มติที่ประชุม** **รับรอง 8 เสียง**

นายเอกรัฐ วัชรเสรีกุล ท่านสมาชิกรับรองรายงานการประชุม 8 เสียง งดออกเสียง 1 เสียง

(ประธานสภาฯ)

**ระเบียบวาระที่ 3 เรื่องที่เสนอใหม่**

นายเอกรัฐ วัชรเสรีกุล เรื่องที่เสนอใหม่ มีด้วยกัน 4 หัวข้อ มี

(ประธานสภาฯ) 3.1 การเลือกเลขานุการสภาฯแทนตำแหน่งที่ว่าง

3.2 ขออนุมัติจ่ายขาดเงินสะสมเพื่อดำเนินโครงการต่อเติมคอกพักสุกร

3.3 ขออนุมัติจ่ายขาดเงินสะสมเพื่อดำเนินโครงการขุดเจาะบ่อบาดาลโรงฆ่าสัตว์เทศบาลตำบลมะกอกเหนือ

3.4 การกำหนดสมัยประชุม ประจำปี พ.ศ. 2561 และสมัยแรกของปีถัดไปนะครับ ผมจะดำเนินการทีละหัวข้อนะครับ

  **3.1 การเลือกเลขานุการสภาฯแทนตำแหน่งที่ว่าง**

นายเอกรัฐ วัชรเสรีกุล ในหัวข้อแรกการเลือกเลขานุการสภาแทนตำแหน่งที่ว่างนะครับ

(ประธานสภาฯ) การเลือกเลขานุการสภาแทน

/ตำแหน่ง...

-5-

ตำแหน่งที่ว่างว่าด้วยข้อบังคับสภาท้องถิ่น พ.ศ. 2545 (แก้ไขเพิ่มเติมถึง (ฉบับที่ 2) พ.ศ. 2554) ตำแหน่งเลขานุการสภาว่างลงให้ดำเนินการตามข้อ 15(2)ของระเบียบดังกล่าว เชิญท่านสมาชิกได้เสนอชื่อผู้ที่จะดำรงตำแหน่งเลขานุการสภา เชิญเลยครับ เชิญคุณฐิติชัย มงคล เชิญครับ

นายฐิติชัย มงคล ขอบคุณครับท่านประธานครับ ตามที่ท่านประธานได้ให้เสนอชื่อผู้ที่จะดำรง

(สมาชิกสภาฯ เขต 2) ตำแหน่งเลขานุการสภา ส่วนมากจะให้ปลัดเทศบาลแทนตำแหน่งที่ว่างลง เพราะปลัดมีความเชี่ยวชาญด้านข้อบังคับของสภาอยู่แล้ว ความเหมาะสมผมว่าน่าจะให้ท่านปลัดรับตำแหน่งนี้ไปนะครับ ท่านสมาชิกท่านอื่นจะเสนอคนอื่นก็แล้วแต่นะครับ ส่วนตัวผมขอเสนอนายศราวุฒิ เอียดดำ ปลัดเทศบาลเพราะเป็นคนมีความรู้เกี่ยวกับระเบียบข้อบังคับดีอยู่แล้วนะครับ ขอบคุณครับ

นายเอกรัฐ วัชรเสรีกุลครับท่านสมาชิก คุณฐิติชัยได้เสนอท่านปลัดนะครับ ขอผู้รับรองด้วยครับ

(ประธานสภาฯ) ผู้รับรองถูกต้องนะครับคือ

1.นายเฉลียว ไข่รอด

2. นางอุไร ทิพย์ลักษณ์

มีท่านสมาชิกท่านใดจะเสนออีกไหมครับ ถ้าไม่มีก็เป็นอันว่าท่านปลัดเทศบาลตำบลมะกอกเหนือได้รับตำแหน่งเลขานุการสภาเป็นที่เรียบร้อย เชิญนายศราวุฒิ เอียดดำ ปลัดเทศบาลทำหน้าที่เลขานุการสภาฯ ในการประชุมครั้งนี้ต่อไปครับ

 **3.2 ขออนุมัติจ่ายขาดเงินสะสมเพื่อดำเนินโครงการต่อเติมคอกพักสุกร**

นายเอกรัฐ วัชรเสรีกุล ขออนุมัติจ่ายเงินสะสมเพื่อดำเนินโครงการต่อเติมคอกพักสุกรของโรงฆ่าสัตว์

(ประธานสภาฯ) เทศบาลตำบลมะกอกเหนือ ก็ขอเชิญท่านนายกเทศมนตรีเสนอญัตติ ขอเชิญครับ

นายรนชัย ตั้งพูนผลวิวัฒน์เรียนประธานสภาเทศบาลตำบลมะกอกเหนือ ข้าพเจ้านายรนชัย ตั้งพูนผลวิวัฒน์

(นายกเทศมนตรีฯ) นายกเทศมนตรีตำบลมะกอกเหนือ ขอเสนอญัตติขออนุมัติจ่ายขาดเงินสะสมเพื่อดำเนินโครงการต่อเติมคอกพักสุกร โรงฆ่าสัตว์เทศบาลตำบล มะกอกเหนือ ขนาดกว้าง 10.50 เมตร ยาว 11.50 เมตร งบประมาณ 605,000 บาท (หกแสนห้าพันบาทถ้วน) รายละเอียดปรากฏตามแบบแปลน เทศบาลตำบลมะกอกเหนือ โดยมีหลักการและเหตุผล ดังนี้

 **หลักการ**

 1. ระเบียบกระทรวงมหาดไทย ว่าด้วยการรับเงิน การเบิกเงิน การฝากเงิน และการตรวจเงินขององค์กรปกครองส่วนท้องถิ่น (ฉบับที่ ๒) พ.ศ. ๒๕๔๘ ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

 1.1 ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชนทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

/1.2 ได้ส่ง...

-6-

 1.2 ได้ส่งเงินสบทบกองทุนส่งเสริมกิจการขององค์กรปกครอง ส่วนท้องถิ่นแต่ละประเภทตามระเบียบแล้ว

 1.3 เมื่อได้รับอนุมัติให้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้นโดยการจ่ายขาดเงินสะสมให้คำนึงถึงฐานะ การคลัง และเสถียรภาพในระยะยาว

2. หนังสือกระทรวงมหาดไทย ด่วนที่สุด ที่ มท 0808.2/ว7272 ลงวันที่ 26 ธันวาคม 2560 เรื่องแนวทางการใช้จ่ายเงินสะสมขององค์กรปกครองส่วนท้องถิ่นเพื่อสนับสนุนนโยบายของรัฐบาลในการสร้างความเข้มแข็งให้แก่องค์กรปกครองส่วนท้องถิ่น ซึ่งได้กำหนดแนวทางดำเนินการเพื่อให้องค์กรปกครองส่วนท้องถิ่นนำเงินสะสมไปใช้จ่ายเพื่อสนับสนุนโยบายของรัฐบาล ดังนี้

2.1โครงการที่ดำเนินการจะต้องเป็นไปเพื่อประโยชน์ของประชาชนอย่างแท้จริง ไม่เป็นการใช้จ่ายในกิจกรรมที่ไม่เกิดประโยชน์หรือฟุ่มเฟือยเกินความจำเป็น

2.2 โครงการหรือกิจการที่จะดำเนินการจะต้องอยู่ในอำนาจหน้าที่ขององค์กรปกครองส่วนท้องถิ่นในด้านการบริการชุมชนและสังคม กิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำขึ้นเพื่อบำบัดความเดือดร้อนของประชาชน ฯลฯ

**เหตุผล**

 เนื่องจากปริมาณสุกรที่เข้าเชือดในโรงฆ่าสัตว์เพิ่มสูงขึ้น จากระยะเริ่มต้นในปีงบประมาณ พ.ศ. 2550 จำนวนสุกรเข้าเชือด จำนวน 5,014 ตัว ล่าสุดข้อมูลในปีงบประมาณ พ.ศ. 2560 จำนวนสุกรเข้าเชือด จำนวน 45,220 ตัว แต่เมื่อพิจารณาถึงคอกพักสุกรซึ่งเป็นพื้นที่รับสุกรมีชีวิตมาพักไว้ก่อนเข้าเชือดมีพื้นที่ ไม่เพียงพอ โดยมีคอกพักสุกรจำนวนเพียง 13 คอก มีเนื้อที่ใช้งานประมาณ 110 ตารางเมตร ซึ่งตามมาตรฐานคอกพักสุกร สุกรหนึ่งตัวจะใช้พื้นที่ 08-1.2 ตารางเมตร เพราะฉะนั้นคอกพักสุกรของโรงฆ่าสัตว์เทศบาลตำบลมะกอกเหนือ สามารถรองรับสุกร จำนวน 91-137 ตัว ขึ้นอยู่กับขนาดสุกร แต่ปริมาณสุกรเข้าเชือดเฉลี่ยต่อวัน ย้อนหลัง 5 เดือน (กันยายน 2560-มกราคม 2561) มีจำนวน 149 ตัว 139 ตัว 144 ตัว 168 ตัว และ 151 ตัว ซึ่งจะเห็นได้ว่าปริมาณสุกรเข้าเชือดเฉลี่ยต่อวันสูงกว่าปริมาณมาตรฐานพื้นที่คอกพักสุกร แต่ในการปฏิบัติงานจริงจะเกิดการสูญเสียการใช้พื้นที่คอกพักสุกรอันเนื่องมาจากพฤติกรรมของสุกรที่มักจะกัดกันหากมาจากต่างฟาร์มจึงต้องแยกสุกรที่มาจาก

/ต่างฟาร์ม...

-7-

ต่างฟาร์ม ทำให้บางคอกพักไม่สามารถใช้พื้นที่เต็ม ส่งผลให้เกิดความไม่เพียงพอของคอกพักสุกร จึงจำเป็นต้องใช้ทางเดินระหว่างคอกพักเป็นที่พักสุกรและบางครั้งรถบรรทุกสุกรต้องจอดรอคอกพักว่างทำให้เกิดความไม่สะดวกต่อผู้รับบริการโรงฆ่าสัตว์ จึงจำเป็นต้องขออนุมัติจ่ายขาดเงินสะสมเพื่อดำเนินโครงการต่อเติมคอกพักสุกร โรงฆ่าสัตว์เทศบาลตำบลมะกอกเหนือ เพื่อให้มีคอกพักสุกรที่รับสุกรมีชีวิตมาพักไว้ก่อนเข้าเชือดมีพื้นที่เพียงพอกับปริมาณของสุกรที่เพิ่มมากขึ้น ทำให้รายได้ของเทศบาลตำบลมะกอกเหนือเพิ่มขึ้นจากจำนวนของ

สุกรที่เพิ่มมากขึ้น เพิ่มความสะดวกให้กับผู้มาใช้บริการโรงฆ่าสัตว์ที่ไม่ต้องจอดรถรอคอกพักว่าง และเพื่อให้เป็นไปตามระเบียบกระทรวงมหาดไทยว่าด้วยวิธีการรับเงิน การเบิกจ่าย การฝากเงินการเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 2 ) พ.ศ.2548 ข้อ 89 (1) ซึ่งกำหนดให้องค์กรปกครองส่วนท้องถิ่นใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไขให้กระทำได้เฉพาะกิจซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่นหรือกิจการที่จัดทำเพื่อบำบัดความเดือดร้อนของประชาชน ขอได้โปรดนำเสนอต่อที่ประชุมสภาเทศบาลตำบลมะกอกเหนือ เพื่อพิจารณาต่อไป

นายเอกรัฐ วัชรเสรีกุล ตามที่นายกเทศมนตรีได้เสนอญัตติขออนุมัติจ่ายเงินสะสมเพื่อดำเนินโครงการต่อ

(ประธานสภาฯ) เติมคอกพักสุกร ท่านสมาชิกสภาท่านใดมีความประสงค์จะอภิปรายเพิ่มเติมเชิญเลยครับ เชิญคุณเฉลียว ไข่รอด ครับ

นายเฉลียว ไข่รอดขอบคุณครับท่านประธาน ผมเฉลียว ไข่รอด สมาชิกสภา เขต 2 ครับ ตามที่

(สมาชิกสภาฯ เขต 2) ท่านนายกได้เสนอญัตติขออนุมัติจ่ายเงินสะสมเพื่อนำเงินไปสร้างใช้จ่ายในการต่อเติมคอกพักสุกร ที่ผ่านมาท่านนายกก็ได้นำเสนอต่อสภามา 3 ครั้งแล้ว ครั้งแรกจำได้ไหมครับ เมื่อวันที่ 21 สิงหาคม 2560 ท่านนายกได้ยื่นเสนอต่อสภาในงบ 1,154,700 บาท ครั้งนั้นทางสภาก็ไม่อนุมัติเพราะมันเป็นงบประมาณที่สูงจนเกินไป ทางสภาเองก็ได้ร้องขอให้ท่านนายกไปแก้รูปแบบใหม่แล้วก็ลดงบประมาณลงให้สมเหตุสมผล ครั้งที่ 2 เมื่อวันที่ 5 กันยายน 2560 ท่านนายกก็ได้นำเสนอในราคาเดิม 1,154,700 บาท เท่าเดิมทั้ง ๆ ที่ทางสภาก็ได้ร้องขอไปแล้วว่าให้แก้ไขรูปแบบ นายกก็ยังดำเนินการเสนอมาในรูปแบบเดิม ครั้งนั้นก็เป็นอันว่าได้ตกไป ครั้งที่ 3 เมื่อวันที่ 30 พฤศจิกายน 2560 ท่านนายกก็ได้เสนอมาในราคา 847,500 บาท ทั้ง ๆ ที่ เราได้คุยกันแล้วว่าให้นายกลดงบประมาณแต่นายกก็ยังนำเสนอมาในราคาที่สูงจนเกินไป ครับมาวันนี้ท่านนายกได้เสนอ นำโครงการเสนอต่อสภาใหม่อีกครั้งหนึ่งในราคา

วงเงิน 605,000 บาท ครั้งที่แล้วถ้าท่านนายกเสนอในราคาหกแสนกว่าบาท

/ตามที่...

-8-

ตามที่ได้ตกลงกัน ผมว่าน่าจะสร้างเสร็จแล้วนะครับ โครงการท่านนายกดีนะครับ ดีทุกโครงการผมไม่ได้คัดค้านเรื่องโครงการนะครับ แต่มันอยู่ที่ราคาของงบประมาณที่มันสูงจนเกินไปครับ ผมเป็นตัวแทนของพี่น้องประชาชนนะครับ สภาต้องรักษาผลประโยชน์ของพี่น้องประชาชน ท่านนายกก็มีหน้าที่กำหนดโครงการครับ แต่สภามีหน้าที่กำหนดงบประมาณครับ ขอฝากไว้ด้วยครับ ขอบคุณครับ

นายเอกรัฐ วัชรเสรีกุล ท่านสมาชิกท่านอื่นมีใครจะอภิปรายเพิ่มเติม เชิญครับ

(ประธานสภาฯ)ขอเชิญคุณสัมพันธ์ สุวรรณเดช เชิญครับ

นายสัมพันธ์ สุวรรณเดช ขอบคุณมากครับท่านประธานสภาที่เคารพ ตามที่ท่านนายกได้เสนอ

(สมาชิกสภาฯ เขต 2) ญัตติขออนุมัติจ่ายขาดเงินสะสมประจำปีงบประมาณ พ.ศ. 2561 มีทั้ง 2 โครงการ อยากทราบว่ายอดเงินสะสมในกองคลังมีเพียงพอหรือเปล่าครับเราต้องคำนึงถึงสถานะกองคลังด้วยนะครับ ขอบคุณมากครับ

นายเอกรัฐ วัชรเสรีกุล เชิญคุณฐิติชัย มงคล เชิญเลยครับ

(ประธานสภาฯ)

นายฐิติชัย มงคลครับขอบคุณมากครับท่านประธานครับ ขออนุญาตเสริมท่านสมาชิก

(สมาชิกสภาฯ เขต 2) สภาคุณเฉลียว ไข่รอด นิดเหนึ่งนะครับ ก็อย่างที่ว่าโครงการนี้ท่านนายกได้เสนอขอใช้จ่ายเงินสะสมมา ๓ ครั้งแล้ว ครั้งนี้เป็นครั้งที่ ๔ ด้วยงบประมาณที่ต่างกันแต่ละครั้งแต่พื้นที่เท่าเดิม ปริมาณของพื้นที่ก็คือความกว้าง เข้าใจง่าย ๆ ก็คือ ๑๐.๕ เมตร x ๑๑.๕ พื้นที่เท่าเดิมแต่งบประมาณที่ต่างกันนี้จากเดิมครั้งแรกเกือบหนึ่งล้านสองแสน ครั้งที่สองก็ยื่นมาเกือบหนึ่งล้านสองแสน ครั้งที่ ๓ สภาให้ไปแก้ไข นายกก็ได้มอบหมายให้ช่างไปปรับปรุงเปลี่ยนแปลงบางส่วนมาก็ยังถือว่าสูงกว่าปกติสภาก็ไม่อนุมัติให้สร้าง ก็ให้ไปแก้ไขใหม่ ก็ได้รูปแบบใหม่มาในวันนี้ในลักษณะพื้นที่เท่าเดิม เหมือนกับตอนแรกแต่โครงสร้างลักษณะบางอย่างเปลี่ยนไปทำให้งบประมาณลดลงครึ่งหนึ่งนะครับ ๖๐๐,๐๐๐ บาท เทศบาลเหลืองบประมาณ ๖๐๐,๐๐๐ บาท ในการพัฒนาโครงการหลัง ๆ ต่อไป ที่สภาทำทุกวันนี้ บางคนก็บอกว่าสภามีหน้าที่แต่ค้าน ๆ โดยไม่มีเหตุผล วันนี้นะครับเหตุผลที่พวกผมทำทุกวันนี้ให้ได้รู้ว่า หกแสนที่เหลือนี้จากวันก่อนเกือบล้านสอง พวกผมทำให้ประหยัดงบประมาณของเทศบาลลงมาเกือบครึ่งหนึ่ง คอกพักสุกรก็ยังทำได้นะครับ นี่คือเหตุผลหลักที่พวกผมทำนะครับ เพราะพวกผมเป็นตัวแทนของชาวบ้าน ดูแลผลประโยชน์ ดูแลงบประมาณภาษีของพี่น้องก็

ถือว่าวันนี้ลดลงมาครึ่งหนึ่งแล้ว ผมว่าความจำเป็นคอกพักสุกรก็ยังจำเป็นอยู่ สภาคิดดีแล้วว่าควรจะอนุมัติให้ดำเนินการก่อสร้างถือว่าสภาทำหน้าที่ดีที่สุดแล้วนะครับ สมาชิกท่านอื่นท่านใดจะพิจารณาอย่างไรก็แล้วแต่นะครับ ส่วนจะอนุมัติหรือไม่อนุมัติก็ขึ้นอยู่กับมติที่ประชุมต่อไปนะครับ สำหรับผมผมก็ถือว่าผม

/ได้ทำ...

-9-

ได้ทำหน้าที่ตั้งแต่ต้นมาถึงทุกวันนี้ผมก็ถือว่าสามารถประหยัดงบประมาณให้กับเทศบาลได้เกือบครึ่งหนึ่งนะครับ ขอบคุณครับ

นายเอกรัฐ วัชรเสรีกุล ครับก็เป็นการอภิปรายของท่านสมาชิกนะครับ เมื่อตะกี้ท่านสมาชิกได้เรียนตาม

(ประธานสภาฯ) เกี่ยวกับสถานะของกองคลัง เชิญครับ เชิญท่านนายกได้ชี้แจงกับสมาชิกครับ เชิญครับ

นายรนชัย ตั้งพูนผลวิวัฒน์ ครับเรียนท่านประธานสภาที่เคารพ เรื่องสถานะเงินกองคลังที่สามารถเอามา

(นายกเทศมนตรีฯ) ใช้ได้นี้นะครับ มีการตรวจสอบเรียบร้อยแล้วนะครับว่าสามารถดำเนินการใช้ได้แล้วยังมีเงินเหลืออยู่ตามระเบียบที่ได้กำหนดไว้นะครับ ส่วนเรื่องที่ผมขอชี้แจงนิดหนึ่ง ที่ท่านสมาชิกทั้ง ๒ ท่าน ท่านเฉลียว ไข่รอด และท่านฐิติชัย มงคล กรณีเรื่องงบประมาณของคอกพักสุกรผมขอเรียนให้ท่านทราบว่า ครั้งแรกของรูปแบบคอกพักสุกรมันเป็นรูปแบบเดิมที่ทางเทศบาลตำบลมะกอกเหนือใช้รูปแบบเดิมได้ใช้ท่อเหล็กแป๊บซึ่งเป็นรูปแบบเดิมได้ใช้มาเป็นสิบๆ ปีแล้ว เพราะฉะนั้นเอารูปแบบเดิมเข้าสภาก่อน ส่วนราคานี้นะครับผมเองไม่ได้เป็นคนกำหนดนะครับ พอเข้าไปแล้วท่านก็ว่ามีค่าใช้จ่ายสูงเกินไป ก็เข้าใจนะครับพอกลับมาปุ๊บ ครั้งที่ ๒ ที่ได้เสนอเข้าไปใหม่ เนื่องจากว่าตอนนั้นได้เรียกประชุมนอกรอบแล้วแต่ไม่มีใครเข้ามาโดยได้ให้ปศุสัตว์จังหวัดแนะนำว่ามีอะไรจำเป็นประมาณไหนอะไรต้องใช้แบบนั้น ซึ่งมันเกี่ยวเนื่องกับรูปแบบในอนาคต มีบางท่านก็ไม่ได้มา บางท่านก็มา แต่ส่วนใหญ่ก็จะไม่มา เลยไม่รู้ว่าเหตุผลนี้ ท่านจะรับฟังหรือเปล่า เพราะมีความจำเป็นจริง ๆ ที่นำเข้าสภาใหม่ปรากฏว่าสภาก็ไม่อนุมัติ ต้องการให้เปลี่ยนแปลงรูปแบบเปลี่ยนจากเหล็กมาเป็นคานหล่อ หล่อท่อกั้นท่อ ให้ช่างดำเนินการอยู่ช่างเป็นคนดำเนินการ นะครับ จากเหล็กมาเป็นรูปหล่อแต่ท่านต้องการกำหนดราคาเพียงหกแสน ผมเองไม่ได้เข้าไปเกี่ยวข้องกับรูปแบบอะไรต่าง ๆ ให้ช่างเขาดำเนินการกันเอง สรุปแล้วหกแสนนั้นทำไม่ได้นะครับในเมื่อหล่อกั้นคอกเป็นปูนซีเมนต์ ยอดที่สามารถทำได้ดีคือแปดแสนนะครับ ก็มีการประชุมนอกรอบเรียกมาให้คุยระหว่างนั้นผมก็ได้เดินทางไปราชการที่กรุงเทพผมก็มอบหน้าที่นี้ให้กับท่านปลัดให้กับท่านรองนายกฯให้เข้ามาคุยกับสมาชิกสภาทั้งหลายว่าเห็นด้วยหรือไม่ ปรากฏว่าก็ไม่ผ่าน ถ้าทราบว่าไม่ผ่านก็จะไม่เสนอยื่นญัตติเข้ามาในสภาหรอกครับ แต่วันนั้นเห็นว่าน่าจะคุยกันแล้วน่าจะไม่มีปัญหา หลังจากนั้นก็ได้เรียกมาคุยนอกรอบเพื่อทำความเข้าใจให้มากขึ้นว่าจะเอาอย่างไรกัน ซึ่งก็เข้ามาหลายท่าน บางท่านก็ยังไม่มา แต่วันนั้นท่านประธานสภาเข้ามา เลยชี้แจงให้ท่านประธานทราบว่าตกลงต้องการแบบไหนเลยต้องการเปลี่ยนแบบอีกจากที่เป็นหล่อปูนก็ให้ใช้เป็นอิฐซีแพคแทน เห็นว่าน่าจะใช้ได้นะครับ ผมก็เลยให้คุยกับทางกองช่างเขาให้เขาไปคำนวณดูว่าจะทำอย่างไร สุดแล้วแต่ราคาจะเท่าไหร่นายกไม่รู้ ช่างเป็นคนกำหนดเองนะครับในการ

/ก่อสร้าง...

-10-

ก่อสร้างอะไรต่าง ๆ ก็มีหลักเกณฑ์ควบคุมอยู่มันเป็นระบบระเบียบของราชการที่มีอยู่ ราคาจะอยู่ประมาณไหนทำได้อย่างไรจากท่านที่พูดว่าราคาจากล้านสอง มาเหลือหกแสนบาทประหยัดงบประมาณ ผมก็ยินดีนะครับที่ประหยัดได้ ถ้าสามารถใช้งานได้ถ้าผ่านมาตรฐาน GMP ผมก็ยินดีนะครับที่ราคาต่างกันไม่ใช่

ว่าของเหมือนกัน เมื่อก่อนเป็นเหล็กแป๊ป แต่ครั้งนี้มันเป็นอิฐบล็อค อิฐคานแทน ส่วนคุณภาพต่าง ๆ นี้ ช่างเองก็ต้องรับรองนะครับเพราะออกแบบมาแล้วสามารถใช้งานได้ ขอบคุณมากนะครับที่ช่วยกันทำงานและก็ประหยัดเงินให้กับหลวง อย่างที่ทราบ ผมก็ยินดีในรูปแบบอะไรต่าง ๆ ผมเองไม่ได้เป็นคนกำหนดถ้าประหยัดได้ผมก็โอเคครับ ขอบคุณครับ

นายเอกรัฐ วัชรเสรีกุล มีสมาชิกจะอภิปรายเพิ่มเติมเกี่ยวกับคอกพักสุกร มีไหมครับ หากไม่มีกระผม

(ประธานสภาฯ) เชิญคุณณรงค์ ฤทธิรัตน์ เชิญครับ

นายณรงค์ ฤทธิรัตน์ขอบคุณครับท่านประธานครับ ผมก็เห็นด้วยนะครับกับคุณฐิติชัย มงคล นะครับ

(รองประธานสภาฯ) จากหนึ่งล้านกว่าบาทเหลือหกแสนกว่าบาทก็โอเคนะครับ สมาชิกก็พิจารณาด้วยนะครับสำหรับเรื่องนี้ ผมเห็นด้วย เราในฐานะสมาชิกสภาเทศบาลตำบลมะกอกเหนือ ก็ถือว่าเป็นผู้นำท้องถิ่นในตรงนี้ ที่สามารถรักษาผลประโยชน์ของพ่อแม่พี่น้องเอาไว้ รักษาไว้ได้หกแสนกว่าบาทก็ถือว่าน่าจะโอเค สำหรับเรื่องที่นายกบอกว่ารูปแบบมันไม่เหมือนกันผมเองก็อยากสอบถามกับช่างว่าใช้ได้มีประสิทธิภาพเต็มร้อยหรือเปล่า ขอบคุณครับท่านประธานครับ

นายเอกรัฐ วัชรเสรีกุล เชิญช่างอภิปรายเกี่ยวกับการออกแบบและข้อซักถามของท่านสมาชิก เชิญครับ

(ประธานสภาฯ)

นายองอาจ แก้วบุญส่ง เรียนท่านสมาชิกเกี่ยวกับการใช้งานของการออกแบบให้ใหม่เรื่องการใช้งาน

(นายช่างโยธาชำนาญงาน) จากร้อยเปอร์เซ็นต์ อาจเหลือสัก ๘๐-๙๐% เพราะว่าโครงสร้างบางตัวมันก็ไม่มีหลังคาช่วงที่ลงหมูที่ด้านหน้าอนาคตมันมีปัญหาแน่เพราะฝนตกใส่พวกโครง สร้างมันจะขึ้นสนิมแน่ ถามว่าใช้ได้ไหม ใช้ได้ แต่มันจะไม่เต็มร้อย ขอบคุณครับ

นายเอกรัฐ วัชรเสรีกุล มีสมาชิกเพิ่มเติมไหมครับ เชิญคุณธนโชค ดำด้วงโรม เชิญครับ

(ประธานสภาฯ)

นายธนโชค ดำด้วงโรม ขอบคุณครับท่านประธาน ผมนายธนโชค ดำด้วงโรม สมาชิกสภาเขต 2

(สมาชิกสภาฯ เขต 2) อย่างที่ผ่านมาเรื่องคอกพักสุกรทุกครั้งผมก็เห็นด้วยทุกครั้ง ตั้งแต่ล้านสองแปดแสนแล้วก็มาตอนนี้ก็เห็นด้วยนะครับ ราคาแพงกว่าอุปกรณ์มันก็ต้องดีกว่า ก็เห็นด้วยไม่ได้ไปขัดแย้งกับท่านสมาชิกที่อภิปรายไปเมื่อกี้นะครับราคาดีกว่าเหล็กมันต้องดีกว่า ราคาต่ำลงมาอุปกรณ์มันก็ต้องด้อยลงมานะครับ แต่ที่มั่นใจอย่างน้อยมันก็มีราคากลางควบคุมอยู่ ผมยกมือให้ทั้ง ๓ ครั้ง ไม่ใช่ว่าไม่ประหยัด งบประมาณ แต่เราต้องการอายุการใช้งานให้มากขึ้นนะครับ ไม่ใช่ว่าไม่ประหยัดงบประมาณ ขอบคุณครับ

/นายเอกรัฐ...

-11-

นายเอกรัฐ วัชรเสรีกุล ก็ถือว่าให้โอกาสสภาได้อภิปรายเกี่ยวกับการจ่ายเงินสะสมการต่อเติมคอกพักสุกร

(ประธานสภาฯ) กันมาพอสมควรนะครับ ก็คงไม่มีท่านสมาชิกจะอภิปรายเพิ่มเติมแล้วนะครับ หากไม่มีกระผมขอมติที่ประชุมนะครับ ท่านสมาชิกท่านใดอนุมัติให้เทศบาลจ่ายเงินสะสมเพื่อก่อสร้างต่อเติมคอกพักสุกรโรงฆ่าสัตว์เทศบาลตำบล มะกอกเหนือนะครับ ตามที่ท่านนายกเทศมนตรีได้เสนอญัตติ โปรดยกมือครับ

**มติที่ประชุม** **อนุมัติ ๘ เสียง**

นายเอกรัฐ วัชรเสรีกุล สมาชิกได้อนุมัติ ๘ เสียง งดออกเสียง 1 เสียง

(ประธานสภาฯ)

 **3.3 ขออนุมัติจ่ายขาดเงินสะสมเพื่อดำเนินโครงการขุดเจาะบ่อบาดาล**

 **โรงฆ่าสัตว์เทศบาลตำบลมะกอกเหนือ**

นายเอกรัฐ วัชรเสรีกุล เชิญท่านนายกเสนอญัตติเชิญครับ

(ประธานสภาฯ)

นายรนชัย ตั้งพูนผลวิวัฒน์ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์

(นายกเทศมนตรีฯ) นายกเทศมนตรีตำบลมะกอกเหนือ ขอเสนอญัตติขออนุมัติจ่ายขาดเงินสะสมเพื่อดำเนินโครงการขุดเจาะบ่อบาดาลโรงฆ่าสัตว์เทศบาลตำบลมะกอกเหนือ ขุดเจาะบ่อบาดาลพร้อมท่อกรุ ขนาด 6 นิ้ว จำนวน 1 บ่อ พร้อมวางท่อจ่ายน้ำ PVC ชั้น 8.5 ขนาด 2 นิ้ว ยาวไม่น้อยกว่า 205.00 เมตร งบประมาณ 191,900 บาท (หนึ่งแสนเก้าหมื่นหนึ่งพันเก้าร้อยบาทถ้วน) รายละเอียดปรากฏตามแบบแปลนเทศบาลตำบลมะกอกเหนือ โดยมีหลักการและเหตุผล ดังนี้

 **หลักการ**

1. ระเบียบกระทรวงมหาดไทย ว่าด้วยการรับเงิน การเบิกเงิน การฝากเงิน และการตรวจเงินขององค์กรปกครองส่วนท้องถิ่น (ฉบับที่ ๒) พ.ศ. ๒๕๔๘ ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

 1.1 ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชนทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

 1.2 ได้ส่งเงินสบทบกองทุนส่งเสริมกิจการขององค์กรปกครอง ส่วนท้องถิ่นแต่ละประเภทตามระเบียบแล้ว

 1.3 เมื่อได้รับอนุมัติให้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือ เพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้นโดยการจ่ายขาดเงินสะสมให้คำนึงถึงฐานะ การคลัง และเสถียรภาพในระยะยาว

/2.หนังสือ...

-12-

2. หนังสือกระทรวงมหาดไทย ด่วนที่สุด ที่ มท 0808.2/ว7272 ลงวันที่ 26 ธันวาคม 2560 เรื่องแนวทางการใช้จ่ายเงินสะสมขององค์กรปกครองส่วนท้องถิ่นเพื่อสนับสนุนนโยบายของรัฐบาลในการสร้างความเข้มแข็งให้แก่องค์กร

ปกครองส่วนท้องถิ่น ซึ่งได้กำหนดแนวทางดำเนินการเพื่อให้องค์กรปกครองส่วนท้องถิ่นนำเงินสะสมไปใช้จ่ายเพื่อสนับสนุนโยบายของรัฐบาล ดังนี้

 2.1 โครงการที่ดำเนินการจะต้องเป็นไปเพื่อประโยชน์ของประชาชนอย่างแท้จริง ไม่เป็นการใช้จ่ายในกิจกรรมที่ไม่เกิดประโยชน์หรือฟุ่มเฟือยเกินความจำเป็น

2.2 โครงการหรือกิจการที่จะดำเนินการจะต้องอยู่ในอำนาจหน้าที่ขององค์กรปกครองส่วนท้องถิ่นในด้านการบริการชุมชนและสังคม กิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำขึ้นเพื่อบำบัดความเดือดร้อนของประชาชน

ฯลฯ

**เหตุผล**

1. เพื่อให้โรงฆ่าสัตว์เทศบาลตำบลมะกอกเหนือ มีปริมาณน้ำทีเพียงพอต่อการใช้ในกระบวนการเชือดสุกร และรองรับการขยายตัวของปริมาณสุกรที่นำเข้าสู่กระบวนการเชือดในอนาคตที่มีแนวโน้มเพิ่มมากขึ้น

 2. ทำให้กระบวนการเชือดสุกรมีคุณภาพ สร้างความเชื่อมั่นให้กับผู้รับบริการต่อโรงฆ่าสัตว์ของเทศบาล ส่งผลให้มีการใช้บริการของโรงฆ่าสัตว์มากขึ้น เป็นการเพิ่มพูนรายได้ให้กับเทศบาล

 3. เพื่อให้เป็นไปตามระเบียบกระทรวงมหาดไทยว่าด้วยวิธีการรับเงิน การเบิกจ่าย การฝากเงินการเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 2) พ.ศ.2548 ข้อ 89 (1) ซึ่งกำหนดให้องค์กรปกครองส่วนท้องถิ่นใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไขให้กระทำได้เฉพาะกิจซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่นหรือกิจการที่จัดทำเพื่อบำบัดความเดือดร้อนของประชาชน ขอได้โปรดนำเสนอต่อที่ประชุมสภาเทศบาลตำบลมะกอกเหนือ เพื่อพิจารณาต่อไป

นายเอกรัฐ วัชรเสรีกุล ตามที่ท่านนายกเทศมนตรีได้เสนอญัตติขออนุมัติจ่ายเงินสะสมเพื่อขุดเจาะบ่อ

(ประธานสภาฯ) บาดาลโรงฆ่าสัตว์ของเทศบาลตำบลมะกอกเหนือนะครับ ท่านสมาชิกท่านใด มีความประสงค์จะอภิปรายเชิญเลยครับ เชิญคุณเฉลียว ไข่รอด เชิญครับ

นายเฉลียว ไข่รอด ขอบคุณครับท่าน ประธานผมเฉลียว ไข่รอดครับ ตามที่ท่านนายกได้เสนอ(สมาชิกสภาฯ เขต 2) ญัตติขออนุมัติจ่ายเงินสะสมเพื่อนำเงินไปใช้ในการขุดเจาะบ่อถ้าพูดไปแล้วมันก็มี

/ความ...

-13-

ความจำเป็นนะครับ เพราะเรามีน้ำไม่เพียงพอจริง ๆ จะเห็นได้ว่าทุก ๆ คืนจะมีรถดับเพลิงของเทศบาลนำส่งอยู่เกือบทุกคืนครับคืนละหลาย ๆ เที่ยวเพราะน้ำ

มันมีไม่เพียงพอจริง ๆ ครับ แต่ผมอยากฝากท่านนายกว่าเมื่อเรามีบ่อน้ำเป็นของตัวเองแล้ว ผมว่าปัญหาเรื่องของน้ำน่าจะหมดไปนะครับขอบคุณครับ

นายเอกรัฐ วัชรเสรีกุล มีอีกไหมครับที่จะอภิปราย เชิญคุณฐิติชัย มงคล เชิญเลยครับ

(ประธานสภาฯ)

นายฐิติชัย มงคล ครับขอบคุณครับท่านประธานครับ ก็เหมือนกับที่คุณเฉลียว ไข่รอด พูดนะครับ

(สมาชิกสภาฯ เขต 2) การขอใช้จ่ายเงินสะสมของเทศบาล ต้องเป็นกิจการที่สร้างรายได้ให้กับเทศบาล ตอนนี้โรงฆ่าสัตว์ก็เป็นส่วนหนึ่งในการสร้างรายได้นะครับ แล้วก็การขุดเจาะบ่อบาดาลนี้ ด้วยเหตุผลว่าที่เราต้องอนุมัติโครงการลงไป เพื่อให้โรงฆ่าสัตว์ทำงานได้อย่างมีประสิทธิภาพมีน้ำใช้ตลอดและก็อีกอย่างหนึ่ง รถดับเพลิงของเทศบาลมีความจำเป็นที่จะต้องดูแลความปลอดภัยในชีวิตและทรัพย์สินของประชาชน ถ้าเรามัวแต่เอารถดับเพลิงไปส่งน้ำให้โรงฆ่าสัตว์มันก็เป็นโอกาสที่เกิดความเสี่ยงต่อความปลอดภัยในชีวิตและทรัพย์สินของพี่น้องนะครับ วันหนึ่งหากเกิดไฟไหม้ขึ้นมารถดับเพลิงของเราไปส่งน้ำที่โรงฆ่าสัตว์อยู่โรงฆ่าสัตว์ มันจะเกิดอะไรขึ้นในกรณีแบบนี้ แต่ในกรณีที่ท่านนายกขอโครงการให้เจาะบ่อบาดาลนี้ การเจาะบ่อบาดาลนี้ถ้าเจาะแล้วน้ำไม่ออก โครงการนี้ก็ถือว่าไม่ได้ดำเนินการเพราะเทศบาลไม่เสียค่างบประมาณใด ๆ การเจาะโครงการนี้จะจ่ายเงินก็ต่อเมื่อน้ำออกตามปริมาณที่เทศบาลได้กำหนดไว้ ถ้าออกตามปริมาณมาตรฐานที่เทศบาลตั้งไว้โครงการนี้ก็จะดำเนินการเบิกจ่ายได้ ตามวัตถุประสงค์แต่ถ้าเจาะแล้วน้ำไม่ออก ออกน้อยกว่าปริมาณที่ตั้งไว้เทศบาลก็ไม่จำเป็นต้องจ่ายเงินตามโครงการนี้ และที่สภาเห็นด้วยที่จะอนุมัติก็เพราะความเดือดร้อนของโรงฆ่าสัตว์จริง ๆ ถ้าเราไม่ทำเราไม่เจาะบ่อเราก็ต้องใช้วิธีขนน้ำอยู่อย่างนี้ เป็นปัญหาที่ทุกคนเห็นอยู่ทุกวัน คืน ๆ เทศบาลจะต้องใช้รถดับเพลิงขนน้ำไปให้โรงฆ่าสัตว์ ยิ่งตอนนี้เป็นฤดูแล้งอยู่แล้ว เราก็ต้องใช้วิธีนี้อยู่ตลอด และปัญหาตอนนี้มันยังไม่เกิดไฟไหม้ขึ้นมา ถ้าเกิดไฟไหม้ขึ้นมาวันไหนปัญหานี้มันจะรับซับซ้อนน่าสงสารนะครับ ถ้าเกิดขึ้นจริง ๆ นะครับ คนที่เดือดร้อนที่สุดก็คือชาวบ้าน แต่ที่ท่านนายกขอใช้จ่ายมานี้ ผมถือว่าโครงนี้ผมเห็นด้วย เพราะเราจะได้ประโยชน์อีก ๒ ทาง ทางหนึ่งก็ให้โรงฆ่าสัตว์ได้บริหารงานได้อย่างมีประสิทธิภาพและอีกส่วนหนึ่งก็รถดับเพลิงก็จะได้มีหน้าที่ดูแลความปลอดภัยในชีวิตและทรัพย์สินของพ่อแม่พี่น้องนะครับ ก็แล้วแต่สมาชิกท่านใดมีเหตุผลอะไรก็สามารถพูดได้นะครับ ขอบคุณครับ

นายเอกรัฐ วัชรเสรีกุล มีสมาชิกจะอภิปรายเพิ่มเติมอีกไหมครับ เชิญคุณณรงค์ ฤทธิรัตน์ เชิญครับ

(ประธานสภาฯ)

/นายณรงค์...

-14-

นายณรงค์ ฤทธิรัตน์ ครับขอบคุณครับท่านประธานครับผมไม่ได้จะอภิปรายแต่จะสอบถามท่านนายก

(รองประธานสภาฯ) ว่าบริเวณนั้น เพราะผมเองก็อยู่บริเวณนั้นด้วยนะครับ เพราะบริเวณนั้นส่วนมากถ้าเจาะน้ำบาดาลแล้วจะไม่มีน้ำนะครับ ผมจะนำเรียนไปท่านนายกนะครับ เพราะบริเวณนั้นมีน้ำไม่เพียงพอนะครับ ไม่เพียงพอกับการใช้งานในโรงฆ่าสัตว์นะครับ เพราะการที่เขาเจาะทำนามันใช้ได้แต่เรามาใช้ในโรงฆ่าสัตว์ขนาดใหญ่อย่างนี้มันไม่เพียงพออยากจะสอบถามว่าใช้บริเวณตรงไหนเป็นสถานที่ในการขุดเจาะบ่อบาดาลนะครับ เจาะแล้วมันต้องออกนะครับเดียวมันจะเปลื้องงบประมาณเปล่า ๆ ครับ ขอบคุณครับ

นายเอกรัฐ วัชรเสรีกุล เชิญท่านนายกได้ชี้แจงต่อสมาชิกครับ เชิญครับ

(ประธานสภาฯ)

นายรนชัย ตั้งพูนผลวิวัฒน์ครับขอบคุณครับ เรียนท่านประธานสภานะครับ การขุดบ่อบาดาลครั้งนี้นะครับ

(นายกเทศมนตรีฯ) เราไม่ได้ขุดเจาะบ่อบาดาลบริเวณโรงฆ่าสัตว์นะครับ เพราะเราได้ตรวจสอบขั้นเบื้องต้นแล้วว่าบริเวณโรงฆ่าสัตว์ของเราไม่มีน้ำผ่านนะครับ เจาะไป ๑๐๐ กว่าเมตร แล้วก็ยังไม่มีน้ำเพราะฉะนั้นต้องขอขอบคุณนะครับ คุณลำยองเขาได้อุทิศที่ดินให้นะครับ ๑ เมตร คูณ ๑ เมตร ซึ่งอยู่ใกล้เคียงกับโรงฆ่าสัตว์ของเรามากที่สุดระยะห่างก็ ๒๐๐ กว่าเมตร ซึ่งคิดดูแล้วว่าบริเวณนั้นมันเป็นสายน้ำ ซึ่งมีทางชาวเกษตรกรได้ขุดเจาะบ่อบาดาลแล้วบริเวณนั้น ซึ่งมีน้ำเพียงพอที่จะนำมาใช้แล้วอีกอย่างหนึ่งในการขุดเจาะบ่อบาดาลครั้งนี้นะครับ มันก็มีการตั้งกรรมการดำเนินการหลายขั้นตอนโดยเฉพาะตรวจรับ คณะกรรมการตรวจรับถ้าน้ำไม่เพียงพอที่เราได้คำนวณไว้แล้วนั้น เราไม่เสียตังค์เลยนะครับ ขอบคุณมากครับ

นายเอกรัฐ วัชรเสรีกุล นายกก็ได้ชี้แจงจุดและตำแหน่งที่จะขุดเจาะไปแล้วก็ถือว่าพอสมควรในการ

(ประธานสภาฯ) อภิปราย มีอีกไหมครับ หากไม่มีกระผมจะขอมติที่ประชุม สมาชิกท่านใดอนุมัติให้เทศบาลใช้จ่ายเงินสะสมเพื่อดำเนินโครงการขุดเจาะบ่อบาดาลของโรงฆ่าสัตว์เทศบาลตำบลมะกอกเหนือ ตามที่ท่านนายกเทศมนตรีได้เสนอญัตติ โปรดยกมือครับ

**มติที่ประชุม** **อนุมัติ ๘ เสียง**

นายเอกรัฐ วัชรเสรีกุล มติที่ประชุมได้อนุมัติ ๘ เสียง งดออกเสียง 1 เสียงครับ

(ประธานสภาฯ)

 **3.4 การกำหนดสมัยประชุม ประจำปี พ.ศ. 2561 และสมัยแรกของปีถัดไป**

นายเอกรัฐ วัชรเสรีกุล ในเรื่องของการกำหนดสมัยประชุมประจำปีพ.ศ. ๒๕๖๑ และสมัยแรกของ

(ประธานสภาฯ) ปีถัดไป ในการกำหนดสมัยประชุมนี้เชิญเลขาสภาได้ชี้แจงรายละเอียดและข้อบังคับต่าง ๆ เชิญครับ

/นายศราวุฒิ...

-15-

นายศราวุฒิ เอียดดำ เรียนท่านประธานสภาและสมาชิกสภาเทศบาลครับ กระผมขอนำเรียนให้ท่าน

(เลขานุการสภา) สมาชิกสภาเทศบาลให้ทราบดังนี้นะครับ ตาม พรบ. พ.ศ. ๒๔๙๖ แก้ไขเพิ่มเติม

ฉบับที่ ๑๓ พ.ศ.๒๕๕2 มาตรา 24 ในปีหนึ่งให้มีการกำหนดประชุมสามัญสี่สมัย

 สมัยประชุมครั้งแรกและวันเริ่มประชุมสมัยสามัญประจำปีให้สภาเทศบาลกำหนด วรรค ๔ สมัยประชุมสมัยสามัญหนึ่ง ๆ ให้มีกำหนดไม่เกิน ๓๐ วัน แต่ถ้าจะขยายเวลาออกไปอีกจะต้องได้รับอนุญาตจากผู้ว่าราชการจังหวัด ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง(ฉบับที่ ๒) พ.ศ.๒๕๕๔ ข้อ ๑๑ (2) สำหรับเทศบาลให้สภาเทศบาลกำหนดว่าการประชุมสมัยสามัญประจำปี แต่ละสมัยในปีนั้นจะเริ่มเมื่อใด แต่ละสมัยในปีนั้นกำหนดกี่วันกับให้กำหนดวันประชุมสมัยสามัญสมัยแรกของปีถัดไป และกำหนดกี่วันและในข้อที่ ๒๑ การกำหนดการประชุมสมัยสามัญและระยะเวลาที่เริ่มประชุมสมัยสามัญประจำปีของแต่ละสมัยในปีนั้นวันเรื่องประชุมสมัยแรกของปีถัดไป ระยะเวลาของสมัยประชุมสามัญและสมัยแรกของปีถัดไปให้ประธานสภาท้องถิ่นนำเรียนสภาในการประชุมสภาสมัยแรกของปีของแต่ละปีโดยให้นำความในข้อ ๑๑ มาใช้โดยอนุโลม วรรค ๒ เมื่อประธานสภามีมติแล้วให้ประธานสภาทำประกาศของสภาท้องถิ่นแล้วติดประกาศไว้ในที่เปิดเผยหน้าสำนักงานงานองค์กรปกครองส่วนท้องถิ่นครับ

นายเอกรัฐ วัชรเสรีกุล ท่านเลขาสภาก็ได้ชี้แจงเกี่ยวกับข้อระเบียบในการกำหนดวันและเวลาในการ

(ประธานสภาฯ) กำหนดประชุมสภานะครับ การกำหนดนะครับ มีการกำหนด ๔ สมัย

เราจะกำหนดคราวละ ๑ สมัย จะเริ่มจากสมัยสามัญ สมัยที่ ๒ ปี พ.ศ. ๒๕๖๑ ขอเชิญท่านสมาชิกสภาเสนอครับ เชิญครับ เชิญคุณณรงค์ ฤทธิรัตน์ครับ

นายณรงค์ ฤทธิรัตน์ ครับขอบคุณครับท่านประธานครับ ผมขอเสนอสมัยสามัญ สมัยที่ ๒ ระหว่าง

(รองประธานสภาฯ) วันที่ ๑ – ๓๐ พฤษภาคม พ.ศ. 25๖๑ จำนวน 30 วันครับ

นายเอกรัฐ วัชรเสรีกุล ในที่ประชุมคุณณรงค์ ฤทธิรัตน์ เสนอสมัยประชุม สมัยที่ ๒ ระหว่างวันที่ ๑ – ๓๐ พฤษภาคม พ.ศ. 25๖๑ จำนวน 30 วัน ท่านใดมีความเห็นเป็นอย่างอื่น มีไหมคับ ถ้าไม่มีถือว่าที่ปะชุมเห็นชอบตามที่คุณณรงค์ ฤทธิรัตน์ ได้เสนอนะครับ ต่อไปก็สมัยที่ ๓ ประจำปี พ.ศ. ๒๕๖๑ นะครับ ขอเชิญท่านสมาชิกเสนอครับ เชิญคุณณรงค์ ฤทธิรัตน์ เสนอ เชิญครับ

นายณรงค์ ฤทธิรัตน์ ครับขอบคุณครับท่านประธานครับ ผมขอเสนอสมัยสามัญสมัยที่ ๓ ระหว่าง

(รองประธานสภาฯ) วันที่ ๑ – ๓๐ สิงหาคม พ.ศ. ๒๕๖๑ จำนวน 30 วันครับ

นายเอกรัฐ วัชรเสรีกุล สมาชิกท่านณรงค์ ฤทธิรัตน์ ก็ได้เสนอสมัยสามัญ สมัยที่ ๓ อยู่ในระหว่าง

(ประธานสภาฯ) วันที่ ๑ – ๓๐ สิงหาคม พ.ศ. ๒๕๖๑ จำนวน 30 วัน ท่านสมาชิกท่านอื่นใครมีความเห็นเป็นอย่างอื่น หากไม่มีกระผมถือว่าที่ประชุมเห็นชอบ ตามที่คุณณรงค์ ฤทธิรัตน์ ได้เสนอนะครับ สมัยต่อไป สมัยที่ ๔ ประจำปี พ.ศ. ๒๕๖๑

/เชิญท่าน...

-16-

เชิญท่านสมาชิกสภาได้เสนอขอเชิญครับ ครับเชิญคุณวิภาดา วัชรเสรีกุล ได้เสนอ เชิญครับ

นางวิภาดา วัชรเสรีกุล เรียนท่านประธานสภา นางวิภาดา วัชรเสรีกุล ขอเสนอสมัยที่ 4 กำหนดระหว่าง

(สมาชิกสภาฯ เขต 1) วันที่ ๑ – ๓๐ พฤศจิกายน พ.ศ. 2561 จำนวน 30 วันค่ะ

นายเอกรัฐ วัชรเสรีกุล ในระเบียบวาระการประชุมสมาชิกก็ได้กำหนดให้สมาชิกได้กำหนดสมัยประชุม

(ประธานสภาฯ) สมัยสามัญสมัยที่ ๔ ในระหว่างที่ ๑ – ๓๐ พฤศจิกายน พ.ศ. ๒๕๖๑ จำนวน 30 วัน สมาชิกท่านอื่นมีความเป็นอย่างอื่นหรือไม่ หากไม่มี ผมถือว่าที่ประชุมเห็นชอบตามที่คุณวิภาดา วัชรเสรีกุล ได้เสนอนะครับ ต่อไปก็เป็นสมัยแรกของปีถัดไปนะครับ ของปี ๒๕๖๒ ขอเชิญท่านสมาชิกสภา เชิญเลยครับ เชิญคุณณรงค์ ฤทธิรัตน์ ได้เสนอ

นายณรงค์ ฤทธิรัตน์ ขอบคุณครับท่านประธานครับ ขอเสนอสมัยแรกของปีถัดไปนะครับ ผมขอเสนอ(รองประธานสภาฯ) วันที่ ๑ กุมภาพันธ์ - ๒ มีนาคม พ.ศ. ๒๕๖๒ จำนวน 30 วัน ขอบคุณครับ

นายเอกรัฐ วัชรเสรีกุลคุณณรงค์ ฤทธิรัตน์ ก็ได้เสนอในการกำหนดสมัยประชุมสมัยสามัญสมัยแรก

(ประธานสภาฯ) ในระหว่างวันที่ ๑ กุมภาพันธ์ – ๒ มีนาคม ๒๕๖๒ จำนวน 30 วัน ต้องกำหนดให้อยู่ในห้วงเวลา ๓๐ วันเพราะเดือนกุมภาพันธ์ มี ๒๘ วัน แล้วก็เลยติดเดือนมีนาคมไปด้วย ท่านสมาชิกท่านอื่นมีใครเห็นเป็นอย่างอื่น เชิญครับ หากไม่มีผมถือว่าที่ประชุมเห็นชอบตามที่ท่านสมาชิกได้เสนอ สรุปว่าการกำหนดสมัยประชุม

 สมัยสามัญ สมัยที่ ๒ ระหว่างวันที่ ๑– ๓๐ พฤษภาคม ๒๕๖๑ จำนวน 30 วัน

 สมัยสามัญ สมัยที่ ๓ ระหว่างวันที่ ๑ – ๓๐ สิงหาคม ๒๕๖๑ จำนวน 30 วัน

 สมัยสามัญ สมัยที่ ๔ ระหว่างวันที่ ๑– ๓๐ พฤศจิกายน ๒๕๖๑ จำนวน 30 วัน

 สมัยแรกของปีถัดไป ระหว่างวันที่ ๑ กุมภาพันธ์ – ๒ มีนาคม ๒๕๖๒ จำนวน 30 วัน

**ระเบียบวาระที่ 4 เรื่องอื่น ๆ (ถ้ามี)**

นายเอกรัฐ วัชรเสรีกุล ต่อไปในระเบียบวาระที่ ๔ เรื่องอื่น ๆ สำหรับเรื่องอื่น ๆ ในวันนี้ผมขอ

(ประธานสภาฯ) อนุญาตเรียนถามเกี่ยวกับเรื่องโรงฆ่าสัตว์ก่อน ตอนนี้มันมีปัญหาเรื่องห้องเย็นไม่ทราบว่ามีการดำเนินการในตรงนี้อย่างไร ผู้รับผิดชอบในส่วนนี้ไม่ทราบว่าใครรับผิดชอบ รู้สึกว่าการดำเนินการในตรงนี้มันมีปัญหาเรื่องห้องเย็น ไม่ทราบว่ามีการแก้ไขปัญหาในตรงนี้อย่างไร ทราบว่าใครรับผิดชอบโดยตรงนะครับเรียนถามว่าใครรับผิดชอบในตรงนี้ ดำเนินการไปถึงไหนอย่างไร เชิญครับ

นายไตรรงค์ ชูเงิน กราบเรียนท่านประธานสภาเทศบาลตำบลมะกอกเหนือ นายกเทศมนตรี

(นักวิชาการสุขาภิบาลฯ) คณะผู้บริหารสมาชิกสภาและพ่อแม่พี่น้องทุกท่าน กระผมนายไตรรงค์ ชูเงิน นักวิชาการสุขาภิบาลปฏิบัติการ รักษาราชการแทนผู้อำนวยการกองสาธารณสุขและสิ่งแวดล้อมในฐานะตัวแทนผู้รับผิดชอบงานโรงฆ่าสัตว์ สำหรับปัญหาเรื่อง

/ห้องเย็น...

-17-

ห้องเย็นเราไม่ได้นิ่งนอนใจนะครับ หลังจากที่ทราบปัญหาก็นำเรียนผู้บริหารทางเราก็ได้ดำเนินการทางช่างก็ได้วิเคราะห์ปัญหาเนื่องจากว่าคอมเพรสเซอร์มีปัญหาแล้วก็แผงควบคุมสวิทซ์ไฟมีปัญหา ในเรื่องตัวคอมเพรสเซอร์แอร์ทางช่างได้ส่งไปซ่อมที่หาดใหญ่ประมาณอาทิตย์ สองอาทิตย์ในการตรวจเช็คสุดท้ายทางหาดใหญ่แจ้งว่าซ่อมไม่ได้ต้องส่งขึ้นไปซ่อมที่กรุงเทพฯ เดินทางไป – กลับก็ใช้เวลานาน

นิดหนึ่ง ตอนนี้กลับมาแล้วพอใส่กลับเข้าที่เสร็จ ปรากฏว่าตัวอุปกรณ์ในตู้ควบคุมมีบางตัวชำรุดด้วยครับ แล้วก็ตัวที่ติดตั้งมาตอนนี้ก็ตรวจรับงานไม่ได้เพราะยังไม่เสร็จไม่สามารถทำความเย็นได้ในตอนนี้ได้ประสานช่างอยู่ ให้ช่างช่วยดำเนินการแก้ไขนะครับ เขาได้ตรวจเช็คเมื่อช่วงเสาร์-อาทิตย์ที่ผ่านมายังไม่เรียบร้อยครับ

นายเอกรัฐ วัชรเสรีกุล คาดว่าจะแล้วเสร็จการดำเนินการนี้จะใช้เวลาประมาณเท่าใดครับ

(ประธานสภาฯ)

นายไตรรงค์ ชูเงิน ผมเองก็ตอบไม่ได้เต็มที่นัก แค่ประมาณการว่าอาทิตย์นี้น่าจะใช้งานได้แล้ว

(นักวิชาการสุขาภิบาลฯ) ไม่ได้อีกผมต้องขอออกตัวก่อนว่าผมเองก็ไม่มีความรู้เรื่องคอมเพรสเซอร์ได้แต่สอบถามช่างก็ว่าประมาณนี้ครับก็น่าจะใช้งานได้ครับ

นายเอกรัฐ วัชรเสรีกุล ในเรื่องวาระอื่น ๆ นอกเหนือจากตรงนี้ มีท่านสมาชิกใครจะสอบถามหรือจะคุย

(ประธานสภาฯ) กับผู้บริหารอย่างไรบ้างหรือไม่ ก็แสดงตนในการยกมือผมจะอนุญาตให้ท่านคุยเรื่องวาระอื่น ๆ ในตรงนี้ผมขออนุญาตเท้าความวันก่อนได้มีหนังสือจากบริษัทเกี่ยวกับการก่อสร้างสะพานนะครับ ส่งตรงมาจากกรุงเทพให้ชาวบ้านและผู้นำท้องถิ่นหลายท่านที่ได้รับหนังสือมาในตรงนี้นะครับให้ไปร่วมประชุมในแนวทางเกี่ยวกับการดำเนินการของกิจการของกรมทางหลวง ส่วนเราไปประชุมเมื่อวันที่ ๒๓ ที่ผ่านมาไม่ทราบว่าผู้บริหารหรือท่านสมาชิกที่เข้าร่วมประชุมในวันนั้นกลับมาผลสรุปแล้ว เราจะทำกันอย่างไรว่าจะให้ชาวบ้านได้รู้แจ้งให้คนที่ไม่ได้เข้าประชุมและร่วมรับฟังในครั้งนี้ เราจะมีแนวคิดแนวทางอย่างไรปรึกษาหารือหรือชี้แจงชาวบ้านด้วยเหตุผลประเด็นไหนอย่างไรไม่ทราบว่าฝ่ายบริหาร ฝ่ายสมาชิกมีความเห็นกันอย่างไรนะครับ แนวทางในตรงนี้ในฐานะที่เป็นฝ่ายบริหาร ผมเรียนถามนายกว่าอย่างไรที่จะชี้แจงให้กับชาวบ้านทราบกันอย่างไรนายกช่วยชี้แจงด้วยครับ

นายรนชัย ตั้งพูนผลวิวัฒน์ครับเรียนท่านประธานสภาที่เคารพท่านสมาชิกและก็ประชาชนชาวปากคลอง

(นายกเทศมนตรีฯ) ทุกท่าน ผมขอเรียนให้ทราบว่าอย่างนี้นะครับ ขอเท้าความนิดหนึ่งเมื่อปี พ.ศ.๒๕๕๖ ทางรถไฟได้จ้างบริษัทเข้ามาตรวจสอบมาทำวิจัย ซึ่งเรียกว่า IEE ย่อมาจาก Initial Environmental Examination รายงานผลกระทบสิ่งแวดล้อมที่จะเกิดขึ้นขั้นเบื้องต้นนะครับ ขั้นเบื้องต้น ณ ตอนนั้นในปี ๒๕๕๖ เราได้ร่วมกันสอบถามอะไรต่าง ๆ แล้วนะครับ สรุปแล้วว่าประชาชน ไม่เอาสะพาน

/ข้ามทาง...

-18-

ข้ามทางรถไฟผ่านหน้าตลาดนะครับแต่จะเอารูปเกือกม้าแทนนะครับ ซึ่งข้อมูลอะไรต่าง ๆ ก็แล้วนะครับก็มีอยู่ในการสำรวจคราวนั้น ที่นี้ส่วนทางรถไฟทางผู้ใหญ่เขา เขาได้มอบกิจกรรมโครงการอะไรต่าง ๆ พวกนี้ให้แขวงเป็นคนดำเนินการต่อ พอแขวงได้รับข้อมูลตรงนี้แล้ว ทางแขวงก็มาวิจัยว่าถ้าสร้างแบบ

เกือกม้ามันไม่ได้แก้ปัญหาโดยตรงนัก เพราะเขาคำนึงถึงความปลอดภัยของประชาชนเป็นหลักนะครับ เลยได้มีการมาทำการวิเคราะห์เกี่ยวกับผลกระทบสิ่งแวดล้อมอีกอย่างหนึ่งซึ่งเป็นเชิงลึกขึ้น ซึ่งเรียกว่า EIAมาจากEnvironmental Impact Assessment คราวนี้นะครับเป็นการวิเคราะห์เชิงลึก ซึ่งปรากว่าเลยนัดไปประชุมกัน เมื่อวันที่ ๒๓ กุมภาพันธ์ ที่ผ่านมานะครับ ซึ่งต้องการทราบข้อมูลเชิงละเอียดว่าตกลงชาวบ้านมีความคิดเห็นเป็นอย่างไร จากการที่แขวงการทางมีความเห็นว่าสะพานข้ามทางรถไฟนี้ เป็นวิธีที่ดีที่สุดแต่ไม่ใช่ว่าจะสร้างนะครับ ผมเองนะครับได้คุยกับเจ้าของโครงการชื่อ คุณพินทิพย์และได้คุยกับคุณชาญณรงค์และดร.จำลองผู้มาทำวิเคราะห์อะไรพวกนี้สองสามวันอยู่เหมือนกันสรุปแล้วเป็นอย่างไร คือ สรุปแล้วจากการประชุมเมื่อวันที่ ๒๓ ที่ผ่านมา ซึ่งเขามุ่งเน้นที่หน่วยงานนะครับ หน่วยงานเป็นหลักแล้วก็ประชาชนบางส่วน สรุปแล้วไม่มีการสร้างสะพานข้ามทางรถไฟผ่านหน้าตลาดอย่างแน่นอนนะครับ ส่วนจะเป็นรูปแบบไหนนี้นะครับ ทางทีมงานกำลังเก็บรวบรวมข้อมูลอยู่ เพื่อเสนอท่านผู้ใหญ่ต่อไปว่าจะเอาไปในแนวทางไหนที่ไม่ใช่สะพานข้ามทางรถไฟนะครับ อย่างเมื่อวานก็มีการทดสอบ สอบถามขอความช่วยเหลือจากตำรวจที่ควนขนุน มากั้นรถแล้วสอบถามว่าคุณมาจากไหน คุณไปไหน จำนวน ๓๐๐ คัน ส่วนจำนวนรถที่ผ่านข้ามทางรถไฟจำนวนกี่คันเขาเช็คอยู่นะครับ ส่วนในโบชัวร์ที่ได้รับประมาณรถที่ใช้ประมาณ ๓๐๐,๐๐๐ คันต่อวันนี้ แต่จริง ๆ แล้วไม่ใช่จำนวนรถที่ผ่านตรงจุดนี้สามแสนคันต่อวันนะครับ ผ่านประมาณหนึ่งหมื่นสามพันกว่าคันต่อวันที่ยอดสามแสนต่อวันนี้ได้มาจากการคูณของจำนวนรถไฟทั้งหมด ๒๒ ขบวนต่อวันเข้าด้วยกันเรียกว่าค่าคูณควบจราจร เป็นการคาดการนะครับ ได้ผลออกมาสามแสนคันต่อวันไม่ใช่รถยนต์วิ่งผ่านสามแสนคันต่อวันนะครับ ดังนั้นผมได้คุยกับวิศวกรบางท่านนะครับอย่างท่านชาญณรงค์ที่ได้รับประชุมวันนั้นว่าเดือนสิงหาคมนี้จะเข้ามาในพื้นที่ของเทศบาลตำบลมะกอกเหนือ ว่าคนกลุ่มนี้น่าจะมาไม่ทันตกลงจะเป็นไปในแนวทางรูปแบบไหนซึ่งสรุปไม่ได้เลยว่าจะเอาเป็นรูปแบบไหน เดือนสิงหานี้น่าจะมาไม่ทัน แต่ยังไงก็ตามทางทีมงานของแขวงจะแจ้งมาอีกครั้งหนึ่งว่าจะเป็นรูปแบบไหน ผมเองผมก็เป็นห่วงนะครับเป็นห่วงเกี่ยวกับเรื่องเศรษฐกิจอะไรต่าง ๆ ที่กำลังจะเกิดขึ้นมีผลกระทบอย่างไรบ้างที่กำลังจะเกิดขึ้นเพราะแผนงานของทางรถไฟนี้ เขามีกำหนดไว้แล้วว่าภายใน 10 ปีนี้ จากสุราษฎร์ธานีถึงหาดใหญ่จุดตัดต่าง ๆ นี้

/จะสร้าง...

-19-

จะสร้างรั้วกั้นทั้งสองข้างทางเลยนะครับเพราะฉะนั้นประชาชนนี้รถยนต์ไม่สามารถจะผ่านได้ส่วนจะมีสะพานคนเดินเข้ามาแทนนะครับ ส่วนในกรณีที่ตอนนี้ว่าไปแล้วนี้ยังไม่มีการสรุปนะครับว่าการสัญจรทางบกนี้ที่รถผ่านจะเป็นในรูปแบบใดนะครับ ซึ่งจะต้องมีการคุยกันหลายครั้ง บางท่านก็เสนอว่าจะเป็นแบบบายพาสนะครับ ถึงเป็นบายพาสตรงนี้ก็จะปิดตายนะครับ บางท่านก็เสนอเป็นรูปเกือกม้า ตามที่ชี้แจงในที่ประชุมให้ทราบว่าเกือกม้าเห็นควรไปทางเขาอ้อนะครับ ผมได้คุยกับทางวิศวะแล้ว เขาชี้แจงว่าทางเขาอ้อนี้ทำแบบเกือกม้าค่อนข้างจะลำบากถ้ารถใหญ่จะวิ่งไม่ได้เลยเนื่องจากว่า ระยะพื้นที่ของที่ดินรถไฟมันมี ๒ ข้างทาง ข้างละแค่ ๔๐ เมตร ได้แค่ ๘๐ เมตรเอง รัศมีโค้งทีทางรถใหญ่วิ่งโค้งของ ยูเทิร์นนี้ทำได้ยากเพราะฉะนั้นถ้าทำรูปเกือกม้าโอกาสที่จะเป็นไปได้ถ้าศึกษาผลกระทบอะไรก็แล้วแต่ที่เป็นไปได้คือไปทางหลัง สถานีรถไฟซึ่งระยะพื้นที่ของทางรถไฟจากถนนรางรถไฟนะครับ ๒ ข้างทาง ข้างละ ๘๐ เมตร ซึ่งรวมแล้ว ๑๖๐ เมตร ซึ่งกว้างขวางใหญ่เพียงพอที่จะสร้าง ทำถนนขนาดใหญ่นะครับ แต่ทั้งนี้ทั้งนั้นก็ไม่ก็ยังต้องศึกษาขั้นตอนต้องเริ่มต้นใหม่ทำวิเคราะห์ IEEแล้วก็ EIA เหมือนกันนะครับ ส่วนบายพาส มันมีอยู่หลาย ขั้นตอนมากในการดำเนินการซึ่งใช้เวลาไม่น้อยกว่า ๑๐ ปี ซึ่งมันค่อนข้างจะยาก แต่ทั้งนี้ทั้งนั้นมันก็สามารถเกิดขึ้นได้ทั้งนั้น นะครับทางประชาชนชาวมะกอกเหนือให้มั่นใจได้เลยนะครับว่าสะพานข้ามทางรถไฟข้ามทางหน้าตลาดไม่เกิดขึ้นแน่นอนนะครับ ขอบคุณครับ

นายเอกรัฐ วัชรเสรีกุล เชิญท่านรองสุวิทย์ สุวรรณเรืองศรี เชิญเลยครับ

(ประธานสภาฯ)

นายสุวิทย์ สุวรรณเรืองศรี เรียนท่านประธานสภาฯ สมาชิกสภาเทศบาลและผู้เข้าร่วมประชุมทุกท่านครับ

(รองนายกเทศมนตรีฯ) จากการที่บริษัทที่ปรึกษาได้เรียนเชิญผู้มีส่วนเกี่ยวข้องกับการก่อสร้างสะพานลอยข้ามทางรถไฟ เมื่อวันที่ ๒๓ ที่ผ่าน ที่โรงแรมชัยคณาธานี ขออนุญาตเรียนกับพี่น้อง 2 ฝั่งหน้าตลาดที่เคารพทุกหลังคาเรือนนะครับ ฟังดูประหนึ่งว่าพ่อแม่พี่น้องหวั่นวิตกว่าจะมีการก่อสร้างสะพาน เนื่องจากว่าเมื่อปี พ.ศ. ๒๕๕๖ เราได้ทำประชาพิจารณ์แล้ว มีพี่น้องไม่เห็นด้วยที่ไม่ประสงค์ให้ก่อสร้างทางรถไฟ หรือสะพานข้ามทางรถไฟ หนึ่งพันกว่ารายชื่อครับ ส่งไปแล้ว ส่งไปยังบริษัทที่ปรึกษา บริษัทที่ปรึกษานี้ เป็นบริษัทที่ถูกกรมทางหลวงว่าจ้างให้ดำเนินการผลกระทบที่เกิดจากสิ่งแวดล้อมขออนุญาตเรียนกับพี่น้อง ๒ ฝั่งหน้าตลาดเพื่อทำความเข้าใจให้มั่นใจและสบายใจได้อย่าเพิ่งตื่นตระหนกนะครับ ขอให้ทำความเข้าใจว่ากรมทางหลวง คือหน่วยงานของรัฐนะครับ สังกัดกระทรวงคมนาคมขึ้นตรงต่อรัฐบาล ๓ โครงการที่ทางรถไฟแห่งประเทศไทยหารือกับกรมทางหลวงเพื่อก่อสร้างตรงนี้มีอยู่ ๓ แบบ แบบที่ ๑ คือสะพาน แบบที่ ๒ คือ เกือกม้า

/แบบที่...

-20-

แบบที่ ๓ คือ บายพาส ๓ โครงการนี้ คือ นโยบายสาธารณะครับท่านที่เคารพทั้งหลาย คุณฐิติชัย มงคล เข้าใจนะครับว่า นโยบายสาธารณะคืออะไร นโยบายสาธารณะคือนโยบายที่รัฐทำโครงการเพื่อให้เกิดผลประโยชน์สูงสุด

 นะครับ และอีกอย่างหนึ่ง นโยบายสาธารณะกลับทำได้ ๒ อย่างคือ อย่างที่ ๑ คือสร้างประโยชน์ให้เกิดขึ้นแก่พี่น้องประชาชนและห้ามกระทำการที่มีผลกระทบต่อความเป็นอยู่ของพี่น้องประชาชน นี่คือนโยบายสาธารณะครับ เพราะฉะนั้นการที่กรมทางหลวง เรียกประชุมครั้งที่ ๒ แล้วนำเสนอการก่อสร้างทางรถไฟขึ้นอีก นั้นทำให้พี่น้อง ๒ ฝั่งหน้าตลาดตื่นตระหนก กลัวว่าจะมีการก่อสร้างสะพานขึ้นในอนาคต ขออนุญาตเรียนว่าศึกษาผลกระทบสิ่งแวดล้อมนั้น ศึกษาเพื่อให้ได้รู้ข้อมูลว่าไปกระทบต่อความอยู่ดีกินดีของพี่น้องประชาชนในรูปแบบไหน เกี่ยวกับสภาพสิ่งแวดล้อมสุขภาพอนามัยและก็คุณภาพชีวิต ที่ประชุมได้นำเสนอที่หน้ารับฟังของน้องฉัตรชัยนะครับ บอกว่ามีผลกระทบทางฝุ่นตลบอบอวน เสียงสั่นสะเทือน ท่อจากควันไอเสียของรถนี่คือผลกระทบทางสิ่งแวดล้อมนะครับ กฎหมายรัฐธรรมนูญเขียนผลกระทบของสิ่งแวดล้อมตรงนี้เอาไว้ เพราะฉะนั้นนโยบายสาธารณะทำไม่ได้นะครับ ไม่อนุญาตให้กระทำการซึ่งมีผลกระทบต่อความเป็นอยู่ของพ่อแม่พี่น้องประชาชน กฎหมายรัฐธรรมนูญคุ้มครองครับพี่น้องฝั่งหน้าตลาดไปดูในหมวดที่ ๓ ของกฎหมายรัฐธรรมนูญฉบับนี้ครับสิทธิและเสรีภาพของพี่น้องปวงชนชาวไทยได้รับการคุ้มครองตามกฎหมายรัฐธรรมนูญ ถ้ารัฐละเมิด ผมขออนุญาตเรียนนะครับว่าถ้ากรมทางหลวงจะดำเนินการก่อสร้างแปลว่า กรมทางหลวงละเมิดสิทธิของพี่น้องประชามติของพี่น้องพันกว่ารายชื่อตรงนี้ครับ ละเมิดสิทธิ ฟ้องกรมทางหลวงได้ครับถามว่าใครฟ้องผู้ใหญ่เหมียฟ้องไม่ได้ ผู้ใหญ่เติมซึ่งรณรงค์ต่อสู้ให้โครงการนี้เกิดขึ้นก็ฟ้องไม่ได้ครับ ถามว่าใครฟ้องได้ครับ นายกรนชัยครับ ฟ้องได้ครับฟ้องศาลปกครองครับ เพราะศาลปกครองมีหน้าที่เยียวยาคดีความระหว่างรัฐต่อรัฐด้วยกันกรมทางหลวงคือ หน่วยงานของรัฐ เทศบาลตำบลมะกอกเหนือคือหน่วยงานของรัฐเป็นนิติบุคคล ตัวแทนคือ นายกเทศมนตรีสามารถฟ้องกรมทางหลวงได้นะครับ พี่น้องสบายใจได้เลยครับ เรามีกฎหมายรัฐธรรมนูญคุ้มครองพี่น้องอยู่ทุกหลังคาเรือน ไม่ต้องหวั่นวิตกหรอกครับเพราะตรงนี้เป็นนโยบายสาธารณะที่ห้ามกระทำโดยกฎหมาย ไม่ต้องกลัวครับให้สบายใจได้เลยครับ เหลืออีก ๒ ทางเลือก ผมก็เคยเกริ่นที่ประชุมที่โรงแรมชัยคณาธานีไปว่าสะพานเขาไม่เอาแล้วท่านวิทยากรที่เคารพครับ เพราะว่าเราประชุมไปครั้งหนึ่งแล้ว เมื่อปี ๒๕๕๖ แล้ววันนี้ทำไมต้องนำเสนอขึ้นมาอีก ขอให้ที่ประชุมได้พิจารณา ๒ ทางเลือกที่เหลือก็คือเกือกม้าและบายพาสให้คุยในที่ประชุม แต่กรมทางวิทยากรก็ยังนำเสนอ ที่นี้พี่น้องก็หวั่นวิตกว่าเขาจะก่อสร้าง สบายใจได้ครับ ก่อสร้างไม่ได้ผิดกฎหมายครับ

/ขออนุญาต...

-21-

ขออนุญาตเรียนผ่านเสียงตามสายไปยังพี่น้อง ๒ ฝั่งหน้าตลาด ด้วยความเคารพขอบคุณครับ

นายเอกรัฐ วัชรเสรีกุล เชิญคุณธนโชค ดำด้วงโรม เชิญครับ

(ประธานสภาฯ)

นายธนโชค ดำด้วงโรม ขอบคุณครับท่านประธาน กระผมนายธนโชค ดำด้วงโรมครับ สมาชิกสภาฯ

(สมาชิกสภาฯ เขต 2) เขต ๒ เรียนท่านประธานครับ ขอพูดภาษาท้องถิ่นได้ไหมครับ

นายเอกรัฐ วัชรเสรีกุล เชิญครับ

(ประธานสภาฯ)

นายธนโชค ดำด้วงโรม ขอบคุณท่านนายกและท่านรองนายกนะครับ ที่ได้พูดในวันนี้ให้พ่อแม่พี่น้อง

(สมาชิกสภาฯ เขต 2) หน้าตลาดสบายใจครับ บางคนกังวลนอนไม่หลับถามว่าถนนสายหน้าตลาด ชุมชนหน้าตลาดตรงนั้นเป็นที่โล่ง แต่ถ้ามาสร้างสะพานแล้วปักเสากลางถนน ทั้งขี้ฝุ่นและรถวิ่งบนหลังคาหลายเรื่องมีทั้งเสียงรบกวน มลพิษต่อสุขภาพจิตและสุขภาพร่างกายในเมื่อท่านนายกว่าไม่มี ดีครับผมดีใจด้วยกับพ่อแม่พี่น้องชุมชนหน้าตลาดแต่ถ้าหลุดจากตรงนี้แล้วไปที่หลังสถานีอีกมาทำเกือกม้าผลกระทบจะ

มาตกอยู่ที่พี่น้องตลาดใหม่และก็หลังสถานีและก็หน้าตลาดบางส่วนเหมือนเดิมครับ เพราะท่านนายกได้บอกไปแล้วว่าจุด ๆ นั้นเป็นจุดที่กว้างครับเพราะฉะนั้นพอหลุดพ้นจากหน้าตลาดก็จะไปอยู่ที่หลังสถานีครับ ถ้าเป็นสะพานก็อยู่บนหลังคาเหมือนเดิม ผมในนามตัวแทนของพี่น้องตำบลมะกอกเหนือ เกือกม้าก็ไม่เอาด้วยเหมือนกันแต่ถ้าบายพาสไม่เป็นไรเพราะมันอ้อมไปทางข้างทางทิศเหนือและทิศใต้ดีครับ ตรงนี้ถามว่าถ้ามาทำเกือกม้าผลกระทบจะมาตกอยู่ที่พี่น้องตลาดใหม่และหลังสถานีหน้าตลาดบางส่วนครับเพราะท่านนายกได้บอกไปแล้วว่าจุด ๆ นั้นเป็นสถานที่กว้างเพราะฉะนั้นถ้าหลุดจากหน้าตลาดก็ไปหลังสถานีเราก็ไม่สบายใจกันเราทุกคนที่เป็น สท. ในตรงนี้ สมาชิกสภาเป็นตัวแทนของชาวบ้านเพราะฉะนั้น ผมก็ไม่ได้เข้าไปประชุมก็ไม่ได้พูดจุดไหนถ้ามีการประชุมอีกครั้งหนึ่งก็ขอฝากคนที่เกี่ยวข้องว่าสายตรงก็ไม่เอาเกือกม้าก็ไม่เอา ถ้าเอาก็ให้ไปอยู่ทิศเหนือทิศใต้ เพราะตรงนี้ก็ถูกหลายชุมชนเหมือนกันครับ อย่าลืมครับถ้าทำเกือกม้ายกไปอยู่บนหลังคาบ้านเรามันก็เสียสุขภาพจิต และก็สุขภาพ เพราะฉะนั้นก็ขอฝากผู้ที่เกี่ยวข้องบอกด้วยว่าผู้นำก็ไม่เอาชาวบ้านก็ไม่เอา ขอบคุณมากครับ

นายเอกรัฐ วัชรเสรีกุล เชิญคุณฐิติชัย มงคล เชิญเลยครับ

(ประธานสภาฯ)

นายฐิติชัย มงคลครับขอบคุณมากครับท่านประธานครับ เรื่องนี้มันเป็นปัญหาเรื้อรังนะครับที่เรา

(สมาชิกสภาฯ เขต 2) จะต้องร่วมมือกัน ช่วยกัน ร่วมกันปรึกษาหารือแล้วก็แนวทางแก้ไขเราจะมาตัดสินใจคนเดียวไม่ได้นะครับทุกคน 1 คนก็มีสิทธิ 1 เสียงนะครับ ท่านนายกก็

/มีสิทธิ์...

-22-

มีสิทธิ์แค่เสียงเดียว ท่านสมาชิกก็มีสิทธิ์แค่เสียงเดียว ท่านรองก็มีสิทธิ์แค่เสียง

เดียวเราจะต้องฟังคำพูดของชาวบ้าน คนส่วนใหญ่ที่อยู่ในพื้นที่เทศบาลตำบลมะกอกเหนือว่าเขาต้องการอะไรจริง ๆ แต่ที่ฟังเป็นเสียงส่วนใหญ่แล้วว่าสะพานข้ามทางรถไฟที่ผ่านชุมชนหน้าตลาดเขาไม่เอาแน่นอนครับ แต่เรื่องเกือกม้านั้นเป็นทางเลือกอีกทางเลือกหนึ่งและก็บายพาสก็เป็นอีกทางเลือกหนึ่งแต่สำหรับเกือกม้าก็เหมือนกับที่คุณธนโชคพูดว่าเป็นการแก้ปัญหาแบบเขาเรียกว่าชั่วคราวก่อนแต่คนที่เดือดร้อนก็น่าจะเป็นคนชุมชนหลังสถานีต่อไป แต่เมื่อผลกระทบนี้คุณก็เห็นแล้วว่ามันกระทบทุกชุมชนไม่ว่าชุมชนทั้ง 5 ชุมชนนี้ เมื่อวันไหนที่รถไฟเขาปิดกั้นทางรถไฟทางถนนไม่ให้รถผ่าน ปัญหาจะเกิดทั้ง 5 ชุมชน คนในชุมชนประดู่เรียงกับตลาดใหม่จะมาชุมชนหน้าตลาดจะมายังไงทำสะพานข้ามทางรถไฟหรือครับ คุณเข็นของมาขายตลาดคุณจะเข็นรถเข็นขึ้นสะพานหรือครับ คุณต้องคิดด้วยมอเตอร์ไซด์คุณจะมาก็ต้องไปอ้อมขี่ขึ้นบนสะพานหรือครับแล้วผู้สูงอายุที่เดินข้ามไป-มาจะต้องเดินขึ้นสะพานข้ามทางรถไฟ คุณคิดว่าเขาจะดินไหวหรือครับ นี่คือปัญหาเรื้อรังที่เราจะต้องคิด ต้องให้ประชาชนในเขตเทศบาลเข้ามามีส่วนร่วมในการประชุมและหาแนวทางแก้ไขเสนอต่อกรมทางหลวง ตอนนี้พี่ชายผมคุณฉัตรชัย มงคล เขามีไฟล์ของกรมทางหลวงเขาบอกว่าให้คนในเทศบาลหาข้อสรุปให้เร็วที่สุดแล้วก็ส่งไฟล์ไปให้เขา เขาจะได้ทำเป็นรายงานการประชุมของคนในเทศบาลแล้วก็เสนอกรมทางหลวงให้พิจารณาว่าความต้องการของเราจริง ๆ คืออะไรนะครับ เขาบอกว่าเราต้องการอะไรบอกไปเลย บอกตรง ๆ ว่าคนในพื้นที่เราต้องการอะไรก็บอกไปเลยว่าเราไม่ต้องการอันนี้ เราต้องการอันนี้ เขาจะทำให้แต่ถ้าเรานิ่งเฉยอยู่อย่างนี้รอวันเดือนสิงหาโน้น เขาจะมาอีกครั้ง มาถึงวันนั้นเขาอัดรูปแบบมาเต็มแล้วว่าเขาจะเอาอย่างนี้แน่นอนแล้วเขาไม่เปลี่ยนอาจเขามาแบบเกือกม้า คุณธนโชค คิดว่าจะแก้ปัญหาได้อีกไหมเพราะว่าเขาให้เราเลือกแล้วแต่เรากลับนิ่งเฉยเราไม่ทำอะไรลงไป ถ้าเราตัดสินใจแล้วว่าเราต้องทำเรื่องก่อนเราต้องประชุมก่อนนะว่าชาวบ้านต้องการอะไรแน่ แล้วเอารายงานการประชุมของเราส่งให้กรมทางหลวงเขาจะได้เสนอต่อสำนักงานใหญ่ว่าเป็นแนวทางความต้องการของเราจริง ๆ และที่ผมบอกว่าทำสะพานข้ามทางรถไฟนี้มันเป็นปัญหาที่ยากเพราะการขนส่งสินค้า รถไถนามันจะขึ้นสะพานได้ไหมนาคุณอยู่ทางโน้น คุณมาขายของคุณจะจอดรถไว้ทางโน้นแล้วนขนของข้ามทางรถไฟมาขายในตลาดนี้มันเป็นไปไม่ได้ เขาบอกว่าให้เราเสนอไปว่าเราต้องการอะไรในแนวคิดนะครับ ผมยกตัวอย่างของเขาชัยสนนะครับ เขาสรุปได้แล้วนะครับว่าเขาต้องการบายพาสกับอุโมงค์ นั้นคือเขาสรุปเสร็จแล้วทางหลวงรับเงื่อนไขของเขาแล้วนะครับ เขาก็มีพื้นที่ลักษณะเดียวกับบ้านเราส่วนที่เป็นของชุมชนนี้ เป็นถนนเก่าเขาใช้เป็นอุโมงค์ครับอุโมงค์ลอดใต้ทางรถไฟ

/เพื่อ...

-23-

เพื่อให้รถเล็กจำพวกรถเก่ง รถกระบะและก็มอเตอร์ไซด์ รถเข็น รถเครื่องจักรทางการเกษตรผ่านไปได้และคนในชุมชนติดต่อสื่อสารกันได้อย่างปกติเหมือนเดิม ส่วนที่มาจากต่างจังหวัดเป็นรถบรรทุก รถใหญ่ที่เขาไม่ต้องการเข้าในพื้นที่ เขาก็ไปทางบายพาสของเขา เราก็ไม่ต้องทนกับมลภาวะ มลพิษที่เกิดจากรถใหญ่พวกนั้นนะครับ ก็น่าจะสรุปได้นะผมว่า บางครั้งเราต้องแก้ปัญหาอย่างยั่งยืน อย่าแก้ปัญหาแค่ว่า ขอเป็นทางเลือกไปก่อน เกือกม้ามันเป็นแค่ทางเลือกสั้น ๆ นะครับ แต่ถ้าเราบายพาสเราอยู่ได้ไปนานหลายปีและทำให้สังคมเมืองเราขยายตัวด้วยนะครับ การขยายตัวเมื่อมีถนนผ่านการขยายตัวเมืองก็จะเจริญก้าวหน้า ไม่ต้องตกใจหรอกครับว่าปากคลองจะไม่มีคนเข้ามา ของดี ปากคลองมีเยอะ คนที่เข้ามาทุกวันนี้ มองเห็นได้เลยว่าเขาเข้ามาเพื่ออะไร เขาจอดรถกินอะไร จอดรถมากินขาหมู มากินขนมหวาน นั้นคือเป้าหมายของเขาจริง ๆ ส่วนคนที่ผ่านเขาก็ไม่จอด รถสิบล้อเขาก็ไม่จอด เขามุ่งหน้าไปทางสงขลา เขาก็ไม่จอดเขาก็ขึ้นบายพาส เขาไม่ต้องมาแวะเข้าในตลาดให้มลพิษมันทำลายคนในชุมชนนะครับ แต่ตอนนี้เราจะนิ่งเฉยอยู่ไม่ได้นะครับ เพราะว่าเขาต้องการข้อสรุปของเรานะครับ เพราะฉะนั้นท่านนายกก็ต้องพยายามหาข้อสรุปวันนี้ผมคิดกันแล้วนะครับ เมื่อคืนนั่งกับสมาชิกว่าเราจะรออยู่นิ่ง ๆ ไม่ได้นะครับ ให้ถึงเดือนสิงหาโน้น มันอีกหลายเดือนเพราะเราต้องหาข้อสรุปให้เขาให้เร็วที่สุดว่าเราต้องการอะไร ชาวบ้านต้องการอะไร แต่วันนี้เรามีแนวคิดว่าเราไม่ต้องการสะพานข้ามทางรถไฟ เราก็จะเดินถามท่าน วันนี้จะขออนุญาตให้ประธานขอมติว่าเราจะถามสองข้างชุมชนหน้าตลาดว่าต้องการหรือไม่ต้องการ ถ้าเราไม่ต้องการมีแนวคิดอย่างไร แล้วก็เราค่อยมาคุยกันอีกครั้งหนึ่งในการเรียกประชุมเพื่อหาข้อสรุปให้เร็วที่สุด เป็นแนวทางเดียวแล้วทำรายงานการประชุมเสนอทางหลวง ทางหลวงก็จะหยิบรายงานการประชุมของเรานี้ส่งไปส่วนกลาง ส่งไปเสนอความต้องการของเราจริง ๆ ก็เหมือนกับที่เขาชัยสนเขาทำอย่างนี้ เขาก็ได้ตามที่เขาต้องการ แต่ถ้าเราให้เขามาจริง ๆ เขามาถึงเขาก็ต้องมาสำรวจ ถ้าเราระบุไปจริง ๆ ว่าเราต้องการอะไร เขาสำรวจทีเดียวเสร็จครับ เราไม่ต้องมาเสียเวลาอยู่กับการที่ต้องนั่งรอคอยเขาอยู่ สำรวจครั้งแล้วครั้งเล่า เราเสนอไปทีเดียวเขาก็จะได้ทำทีเดียว ครับขอบคุณครับ

นายเอกรัฐ วัชรเสรีกุล ครับเชิญคุณธนโชค ดำด้วงโรม เชิญเลยครับ

(ประธานสภาฯ)

นายธนโชค ดำด้วงโรม ขอบคุณครับท่านประธาน ขอเสริมหน่อยครับ ตามที่สมาชิกอภิปรายไปทุกอย่าง

(สมาชิกสภาฯ เขต 2) ปัญหามันเยอะครับ อย่างพอถึงเวลาเขากั้นหมดเราจะไปทางไหนชาวบ้าน 2 ฝั่งถนนรถไฟไปมาหาสู่ไม่ได้ คนแก่ๆขึ้นสะพานไม่ไหวหรอกครับ ฝากไว้ด้วยผู้นำ

/หลาย ๆ...

-24-

หลาย ๆ คนนะครับ คือยากให้ทำประชาพิจารณ์ให้เร็วที่สุดเท่าที่จะทำได้ ไม่ใช่นั่งนิ่งเฉย นั่งรอรับข่าวสารไม่ใช่นะครับ เราต้องทำประชาพิจารณ์กับชาวบ้าน ดูว่าชาวบ้านต้องการอะไร ไม่ใช่นั่งนิ่งเฉยอยู่อย่างนี้ไม่ได้ครับเพราะทุกอย่างมันต้องรีบร้อนเราต้องรีบ เรานั่งนิ่งเฉยพอถึงเวลาเขามา เขาบังคับมัดมือชกตายเลยครับ เพราะฉะนั้นอยากให้ทำแล้วส่งข่าวสารให้กับพี่ฉัตรชัยนะครับ ส่งไฟล์ไปทางโน้นนะครับ ขอฝากไว้ด้วยนะครับอยากให้ท่านนายกก็ได้ครับทำประชาพิจารณ์ให้เร็วที่สุด แล้วก็ส่งไฟล์ไปให้ทางโน้นให้รู้ว่าชาวบ้านต้องการอุโมงค์และถนนบายพาส ขอบคุณครับ

นายเอกรัฐ วัชรเสรีกุล เชิญท่านนายก เชิญครับ

(ประธานสภาฯ)

นายรนชัย ตั้งพูนผลวิวัฒน์ เรียนท่านประธานสภานะครับ สมาชิกและก็ประชาชนชาวมะกอกเหนือทุกท่าน

(นายกเทศมนตรีฯ) นะครับ เมื่อวันเสาร์ที่ผ่านมานะครับ ผมได้คุยโทรศัพท์กับท่านชาญณรงค์ หารือเกี่ยวกับว่ามันมีแนวทางอื่น นอกจากที่เราคุยกันเมื่อวันที่ 23 มันเป็นไปได้หรือไม่ ถ้าทำบายพาสนี้ อุโมงค์ยังไงมันก็ไม่ได้อยู่แล้วนะครับเพราะเนื่องจากว่าที่นี่น้ำท่วม ทางวิศวกรต่าง ๆ เขาบอกว่าเขาทำให้ไม่ได้ จะทำยังไงอุโมงค์ก็ทำไม่ได้ ถ้าบายพาสทุกคนก็ต้องไปทางบายพาสหมดเลยที่นี่ คือปิดตายจริง ๆ นะครับ ทีนี้ผมเลยได้หารือกับท่านเพราะว่ามันมีแนวทางไหนได้บ้างไหมที่จะให้ทางรถไฟยกระดับ มีขั้นตอนยังไงทำยังไงนะครับ ซึ่งท่านบอกว่าท่านจะปรึกษาหารือให้ดูว่าแนวทางไหนที่สามารถจะดำเนินการทำได้นะครับ วันจันทร์คือวันนี้เดี๋ยวท่านจะโทรหาผมนะครับ อันที่จริงนี้ ถ้าทางรถไฟยกระดับขึ้นมามันก็จบนะครับ คือกระทบน้อยมาก แต่เราจะทำได้หรือเปล่า เพราะผมว่ามันเป็นช่องทางเลือกหนึ่งที่เราน่าจะลองนะครับ เราน่าจะลอง เพราะว่าเผื่อได้เดียวขั้นตอนจะเป็นยังไงผมค่อยแจ้งอีกทีหนึ่ง มันมีแนวทางหนทางเป็นยังไงได้บ้าง ส่วนทางเลือกอื่นท่านต้องวิเคราะห์ด้วยว่า ถ้าเอาบายพาสอุโมงค์ไม่ได้ ยังไงคืออุโมงค์ไม่ได้นะครับ ผมขอฝากตรงนี้ครับ ขอบคุณครับ

นายเอกรัฐ วัชรเสรีกุล ขอเชิญคุณฐิติชัย มงคล เชิญครับ

(ประธานสภาฯ)

นายฐิติชัย มงคลขอบคุณครับท่านประธานครับ ตามที่ท่านนายกพูดว่าอุโมงค์ก่อสร้างไม่ได้มัน

(สมาชิกสภาฯเขต 2) เป็นผลมาจากน้ำท่วมใช่ไหมครับ ผมว่าทำได้นะครับ วิศวกรเมืองไทยเก่งนะครับทำอุโมงค์ข้ามทะเลยังข้ามได้เลยครับ ก็ยังทำได้เลย แล้วก็อีกอย่างหนึ่งที่ท่านนายกบอกว่าทางรถไฟถ้าเขายกระดับได้จริง ๆ ทำเป็นทางยกระดับข้ามถนนมันก็จบ ทุกสิ่งมันก็จบ แต่เรื่องนี้มันเป็นเรื่องที่ทางรถไฟเขาโยนมาให้ทางหลวงเป็นคนรับผิดชอบ เขาโยนอำนาจหน้าที่ตรงนี้มาให้ทางหลวง ไม่ใช่เรื่องของทาง

/รถไฟ...

-25-

รถไฟนะครับไม่นั้นทางรถไฟเขายกระดับทุกจุดมันก็จบ ตรงไหนที่เป็นทางตัดทางรถไฟเขายกระดับมันก็ง่ายกว่า แต่นี่ทางรถไฟเขาโยนเรื่องนี้มาให้ทางหลวงเป็นคนรับผิดชอบ เดี๋ยวผมจะยกตัวอย่างที่ท่านนายกบอกว่าน้ำท่วมตรงไหนครับที่จะทำอุโมงค์ไม่ได้ท่านนายกบอกช่วยชี้ให้ผมเห็นหน่อยครับ แล้วผมจะอธิบายให้ฟังครับ

นายรนชัย ตั้งพูนผลวิวัฒน์ เรียนท่านประธานสภาและก็สมาชิกนะครับ ผมไม่ได้เป็นความเห็นของผม

(นายรนชัย ตั้งพูนผลวิวัฒน์) นะครับ ที่อุโมงค์ทำไม่ได้ความเห็นของวิศวกรที่มาวันนั้นครับ เขาชี้แจงว่า ทำไม่ได้นะครับ ไม่ใช่ว่าผมนะครับ ถ้าเขาทำได้ผมก็ยินดีนะครับผมไม่ได้บอก ผมถ่ายทอดคำพูดของเขา ซึ่งอุโมงค์จริง ๆ ผมก็อยากได้นะครับ แต่เขาบอกว่า มันทำไม่ได้นายก เนื่องจากว่าอะไรอย่างนี้เข้าใจนะครับ

นายฐิติชัย มงคลผมไม่เข้าใจจริง ๆ อีกนิดนึง ผมเห็นเขาชัยสนเขาทำอุโมงค์ได้และทำไมที่นี่

(สมาชิกสภาฯ เขต 2) ปากคลองทำไม่ได้ เขารับเรื่องเสร็จแล้วโครงการมติเขาผ่านแล้วว่าบายพาส

กับอุโมงค์ลอดใต้รางรถไฟ แล้วปากคลองมันมีปัญหาตรงไหน เขาชัยสน น้ำก็ท่วมเหมือนกันนะครับ ไม่ใช่ไม่ท่วม น้ำมันไม่ได้ท่วมทั้งปีทั้งชาตินะครับ แล้วอุโมงค์ที่หาดใหญ่ก็ลอดใต้ถนนเหมือนกัน เขามีระบบปั้มน้ำสูบน้ำเวลาระดับน้ำสูงขึ้นมาแค่ไหนแล้วปัญหาของเราที่ผมมองเห็นนะครับเพราะถ้าเราลอดใต้ทางรถไฟนี้เราจะมีปัญหาอยู่นิดเดียวก็คือระหว่างทางทิศเหนือกับทิศใต้ช่องลอดตรงนั้นจะมีน้ำลอดผ่านฤดูน้ำหลาก แต่น้ำที่มาส่วนมากจะมาจากหลังสถานีมากกว่า แล้วก็เรามีวิธีการเราปิดทั้งสองจุดแล้วก็เอาอุโมงค์ลอดผมว่าทำได้ แต่เรื่องนี้เราจะมาตัดสินใจคนเดียวไม่ได้ ในวันนี้เรามาพูดกันไประดับหนึ่งแล้วนะครับ แต่เอาระดับจริง ๆ เราต้องลงพื้นฐานก่อนนะครับลงไปที่ชาวบ้านก่อนว่าเขาต้องการอะไรแล้วเสนอไปสิ่งที่ชาวบ้านต้องการได้นะครับ ทางหลวงเขาทำให้ได้เราอย่ามาตัดสินใจเองว่าทำไม่ได้นะครับ ผมเชื่อแน่ว่าเขาทำให้ เขาทำให้ที่อื่นได้แล้วทำไมที่นี่เขาจะไม่ทำให้ ถูกต้องไหมครับ แต่เราจะมาตัดสินใจกันเองว่าทำไม่ได้ ทำได้ปัญหานี้ต้องฟังจากความรู้สึกของชาวบ้านจริง ๆ ว่าต้องการอะไร ถ้าเราทำเป็นสะพานอย่างนั้น เราตัดสินใจเองว่าให้เขาทำสะพานชาวบ้านรับได้ไหม จริงไหมครับ คุณคิดว่าชาวบ้านเขารับได้หรือทำสะพานข้ามถนนข้ามทางรถไฟให้ชาวบ้านเข็นของขึ้นมาขาย มันเป็นไปไม่ได้หรอกครับ แต่นั้นเป็นความคิดล่วงหน้าไปก่อนขอให้เราลงไปถามชาวบ้านว่าความต้องการจริง ๆ ของชาวบ้านคนใน 5 ชุมชนนี้ เขาต้องการอะไร เราเป็นเพียงแค่กระบอกเสียง แล้วหาทางรวบรวมชาวบ้านให้เข้ามาเสนอแนวความคิดจริง ๆ นั่นคือความต้องการของเขาจริง ๆ ไม่นั้นเราก็นั่งเถียงกันอยู่อย่างนี้ว่าทำได้หรือทำไม่ได้นั้นเป็นแค่ระดับหนึ่ง เราต้องลงไปให้ถึงพื้นฐานก่อนแล้วค่อยสรุปเสนอต่อทางหลวง แล้วทางหลวงจะ

/เอาแนว…

-26-

เอาแนวคิดของชาวบ้านให้กรมพิจารณาว่าเขาจะทำอย่างไรให้กับเรา นะครับ วันนี้เป็นแค่ตุ๊กตาที่เราวาดขึ้นมาก่อน แต่เราอย่างไปวิเคราะห์ว่าอะไรทำได้อะไรทำไม่ได้ก่อนนะครับ ขอให้เป็นความตั้งใจของชาวบ้านก่อนนะครับว่าต้องการอะไรจริง ๆ แล้วเราค่อยเป็นตัวแทนเสนอแนวคิดต่าง ๆ ปรับปรุงข้อแก้ไขต่าง ๆ นี้เสนอต่อกรมทางหลวงนะครับ ขอบคุณครับ

นายเอกรัฐ วัชรเสรีกุลครับก็เป็นข้อคิดเห็นของแต่ละฝ่ายไม่ว่าจะเป็นของคณะผู้บริหารหรือฝ่ายสภา

(ประธานสภาฯ) ในตรงนี้ ผมนั่งฟังแนวคิดและก็ข้อคิดแต่ละคน ก็พอจะสรุปคร่าว ๆได้นะครับ ถ้าเรามานั่งอยู่ตรงจุดนี้นะวันนี้มันก็ไม่แล้วเสร็จ ที่ได้วิเคราะห์ตามที่ท่านรอง สุวิทย์ว่าที่สำคัญที่สุดที่เป็นหัวเรือแกนนำนะครับก็คือท่านนายกนะครับ พอท่านพูดว่าผู้ใหญ่ก็ฟ้องร้องไม่ได้ สมาชิกก็ฟ้องร้องไม่ได้ คนที่ฟ้องร้องได้คือใคร

คือท่านนายก เพราะเป็นหน่วยงานของท้องถิ่นในตรงนี้นะครับรับผิดชอบงานของรัฐโดยตรง บอกว่าเขาไม่สร้างแน่นอนสะพานครับ เขาไม่สร้างแน่นอนนั่งไม่สร้างแน่นอน ๆ เหมือนนั่งทางในอยู่ครับ ผมเชื่อเหลือเกินครับว่าตอนนี้ต้องลุกขึ้นมาสู้ ผู้นำที่นั่งอยู่นะจุด ๆนี้ เพื่อนสมาชิกทุกคนคณะผู้บริหารทุกคนเราต้องหาจุดยืนและจุดจบของชาวบ้านให้ได้ว่าชาวบ้านต้องการอะไรนะครับ ทางเลี่ยง อุโมงค์ เกือกม้า ตอนนี้เรามีอยู่ 3 แบบแล้วนะครับ หาจุดจบในตรงนี้ อยากให้ผู้นำสูงสุดก็คือนายก เรียกคุยนะครับ เรียกชาวบ้านทั้งหมดคนที่จะมาแสดงความคิดเห็นในตรงนี้ ทำประชาคมในตรงนี้ แล้วเอาข้อมูลไปเสนอให้กับกรมทางหลวงนะครับ ผมเชื่อเหลือเกินว่าถ้าเราอยู่กันแบบนี้ รอเดือนสิงหา ถ้าเราไม่ทำอะไรสักอย่างอยู่นะวันนี้ ทำให้เร็วที่สุด เพื่อความเป็นอยู่ของพี่น้องประชาชนที่เขาวิตกกังวล พี่น้องประชาชนก็จะได้หายความกังวลว่าท่านนายกผู้นำท้องถิ่น ผู้นำท้องที่เขาเห็นความสำคัญในตรงนี้นะครับ ลุกขึ้นมาต่อสู้นะครับ ปกป้องสิทธิเสรีนะครับในการดำเนินชีวิตของประชาชนในท้องที่ผมอยากให้ท่านนายกดำเนินการ ท่านนายกจะนัดชาวบ้านหรือท่านสมาชิก คณะ ผู้บริหารวันไหน ให้ท่านนายกลองกลับไปคิดดูนะครับ แล้วก็ทำหนังสือเชิญหรือว่าประกาศเสียงตามสายวันไหนก็ได้สุดแล้วแต่ แต่ให้เร็วที่สุดที่จะทำได้นะครับ ท่านสมาชิกท่านอื่นมีอะไรจะชี้แจง เชิญครับ เชิญท่านรองสุวิทย์ เชิญครับ

นายสุวิทย์ สุวรรณเรืองศรีเรียนท่านประธานสภาที่เคารพครับ จากการประชุมเมื่อวันที่ 23 ที่โรงแรม

(รองนายกเทศมนตรีฯ) ชัยคณาธานี นะครับ กล่าวโดยสรุปก็คือว่าสะพานไม่ประสงค์ที่จะให้ก่อสร้างนะครับ เรามีมติจากพี่น้องที่ไม่ประสงค์จะให้ก่อสร้างสะพานพันกว่ารายชื่อ อยู่ที่กรมทางหลวงแล้ว ตรงนี้ตัดไปเลยครับ เพราะผมได้นำเสนอไปว่าเหลืออยู่ 2 ทางเลือก เกือกม้า หรือว่าบายพาส ในที่ประชุมวันนั้นมีพี่น้องชาวปากคลองไปกันหลายคน แนวโน้มที่จะเป็นไปได้แล้วนำเสนอบริษัทไปแล้ว ก็คือบายพาส

/เพราะ...

-27-

เพราะน้องฉัตรชัยบอกว่าจะเป็นเกือกม้านั้น มันไม่ยังยืน มันเป็นการแก้ปัญหาเฉพาะหน้า บางครั้งบางคราว และมีผลกระทบมากมายที่จะตามมา ฉะนั้นในที่ประชุมมีแนวโน้ม 90 % เสนอวิทยากรบริษัทที่ปรึกษากับกรมทางหลวงไปแล้วว่า ให้มาศึกษาผลกรทบสิ่งแวดล้อมเรื่องของการก่อสร้างทางบายพาสนะครับ เขาพูดต่อมาว่าทางกรมทางหลวงหลีกเลี่ยงการเวนคืน ผมก็ถามในที่ประชุมก่อนที่จบว่าเพราะเหตุผลใดจึงต้องหลีกเลี่ยงการเวนคืนเพราะถ้ารัฐจะทำโครงการแล้วเขาก็ต้องจ่ายค่าเวนคืนให้กับบุคคลที่มีส่วนเกี่ยวข้องในทางผ่าน เขาบอกว่าไม่ประหยัดงบประมาณ แต่ถ้าถึงเวลาแล้วท่านชาญณรงค์บอกว่าพอถึงเวลาก็ต้องจ่าย แต่ขออนุญาตไปศึกษาผลกระทบต่อสิ่งแวดล้อมก่อนแล้วเดือนสิงหาคมเขาจะมาบอกในที่ประชุมเป็นอย่างนี้นะ ผมขอชี้แจงให้เข้าใจว่าผมก็เข้าไปอยู่ เขาบอกว่าเดือนสิงหาคมเขาจะให้คำตอบว่าจะเป็นไปได้หรือไม่อย่างไร ทีนี้ปัญหาระยะเวลาการของดำเนินงานดำเนินการศึกษาผลกระทบสิ่งแวดล้อมในโครงการทางบายพาสนี้ผมเชื่อว่าไม่น้อยกว่า 10 ปี ครับ สบายใจไปก่อนชาว 2 ฝั่งหน้าตลาด เขาไม่ได้สร้างก่อนอย่างน้อย 10 ปีครับ เพราะสะพานเราไม่เอาแล้ว แนวโน้มน่าจะเป็นบายพาส การที่จะไปขออนุญาตเวนคืนที่ดิน ที่นา ถ้าเกิดเจ้าของนาเขาไม่ยอมก็ทำไม่ไดนะครับ มันเป็นสิทธิของเจ้าของที่ จะไปใช้อำนาจรัฐเหมือนที่ผมเรียนในเบื้องต้นไม่ได้ครับ ฉะนั้น รอไปก่อนครับไม่น้อยกว่า 10 ปีครับ ถ้าไปตรงสวนปาล์มใครเข้าสัก 4 - 5 ไร่ ถ้าเขาบอกไม่ได้เขาไม่ยอม เขาไม่อนุญาตให้ผ่านถึงจะให้เวนคืนกี่ร้อยล้านก็ไมได้ครับ เพราะฉะนั้นรอไปก่อน รอไปก่อน ที่คุณฐิติชัยพูดก็ถูกต้องด้วยเหตุผลใคร ๆ ก็ไม่ต้องการหรอกครับสะพาน แต่เมื่อหาทางเลือกอื่นๆ ก็ต้องใช้เวลานานพอสมควร แล้วทีนี้การศึกษาผลกระทบตรงนี้ไปถึงเดือนสิงหา ไม่ทราบว่าบริษัทที่ปรึกษาจะนำข้อมูลเกี่ยวกับปัญหาหรือไม่ อย่างไร สมมุติไปเจอสวนปาล์มเขา 2-3 ไร่ เจอสวนยางเข้า 3-4 ไร่ เขาบอกเขาไม่อนุญาตก็ไม่ได้อีก เพราะฉะนั้นโครงการ 3 โครงการนี้ ที่การรถไฟว่าจ้างให้กรมทางหลวงดำเนินการก็ต้องรอไปอีกนานครับ และขอให้สบายใจในช่วงนี้ระยะเวลานี้ก่อนว่ายังอีกหลายปีครับกว่าจะได้ดำเนินการ ไม่ว่าจะเป็นเกือกม้าหรือว่าบายพาส แต่สะพานไม่แน่นอน ถ้าเกิดสะพานนี้ถูกดำเนินการโดยใช้อำนาจรัฐโดยมิชอบ ผิดกฎหมายรัฐธรรมนูญ นะครับ เพราะว่ากรมทางหลวงละเมิดสิทธิไม่ได้แน่นอนนะครับ ผมจะอ่านให้พี่น้องฟังนะครับ รัฐต้องเปิดเผยข้อมูลหรือข่าวสารสาธารณะที่อยู่ในความครอบครองของทางราชการไม่ใช่เกี่ยวกับความมั่นคงของรัฐ ผมถามว่าพันกว่ารายชื่ออยู่ที่ไหนครับ อยู่ที่กรมทางหลวงครับ แต่เราไม่ก้าวล้วงลึกไปถึงขนาดนั้น เพราะยังไม่ถึงเวลาที่เขาจะมาดำเนินการก่อสร้างสะพานไม่กล้าหรอกครับ รอบายพาสไปก่อนไม่น้อยกว่า 10 ปี โอเคนะครับ ขอบคุณครับ

/นายเอกรัฐ...

-28-

นายเอกรัฐ วัชรเสรีกุล ขอบคุณท่านรองสุวิทย์ เมื่อตะกี้ท่านสมาชิกคุณฐิติชัยได้คุยต่อที่ประชุมเมื่อตะกี้

(ประธานสภาฯ) ว่าจะขอมติ มติของที่คุณฐิติชัยคืออะไรครับ ขอให้ชี้แจงผมไม่เข้าใจนะครับ

นายฐิติชัย มงคล ครับตะกี้ที่ผมพูดถึงมติคือให้ท่านประธานขอมติว่าเราจะลงไปในพื้นที่หน้าตลาด

(สมาชิกสภาฯ เขต 2) และก็ให้สมาชิกหรือท่านรอง หรือเลขา ทุกคนมีมติด้วยกันว่าเราจะลงเดินในพื้นที่เพื่อสอบถามชาวบ้านว่าจริงๆ แล้วนี้เขาต้องการอะไรเขาไม่ต้องการอะไร ให้เขาชี้ให้ชัดลงมาเลยว่าเขาต้องการอะไร แล้วก็หลังจากนั้นผลกระทบที่เกิดนี้คนที่กระทบมากที่สุดก็คือชุมชนหน้าตลาด แต่ไม่ใช่ว่าชุมชนอื่นจะไม่กระทบนะครับ กระทบแต่เมื่อเราสอบถามแล้ว หาข้อสรุปแล้วว่าเสียงส่วนใหญ่ของหน้าตลาดต้องการอะไร บันทึกไว้ ไม่ต้องการอะไรก็บันทึกไว้ หลังจากนั้นเราก็จะเรียกประชุมทั้ง 5 ชุมชน เพื่อมาดูข้อสรุปว่า ทางชุมชนต้องการอะไรจริง ๆนะครับก็อยากให้ประธานขอมติว่าจะทำหรือไม่ทำนี่นะครับ ขอมติทั้งหมดเลยทั้งสมาชิก ทั้งผู้บริหาร ความคิดผม ๆ มองว่าจะลงเดินในพื้นที่ แล้วก็ 2 ข้างทางมันไม่นานหรอกครับ แบ่งกันแล้วสอบถามแล้วก็ทำเครื่องหมายว่าต้องการไหมทางเลือกที่ว่าข้ามสะพาน ถ้าไม่ต้องการทางนี้ ต้องการแบบไหนและต้องการอุโมงค์ไหม อันนี้จะถามเพื่อนสมาชิก ลักษณะนี้ ขอบคุณครับ

นายเอกรัฐ วัชรเสรีกุล ผมพอจะสรุปได้คร่าว ๆ นะครับ ตามที่สมาชิกได้พูดในตรงนี้ เอาสรุปว่ามติในที่

(ประธานสภาฯ) ประชุมนี้ก็ถือว่าคณะผู้บริหารและสมาชิกที่เข้าร่วมประชุมวันนี้ ใครเห็นด้วยหลังจากเลิกประชุมให้เดินสำรวจเฉพาะ 2 ข้างทางบริเวณหน้าตลาดเริ่มจากจุดป้องกันจนไปถึงบ้านป้าพิน 2 ฟากฝั่งหน้าตลาดว่าเห็นด้วยหรือไม่กับการก่อสร้างสะพาน ถ้าว่าไม่เห็นด้วยจะดำเนินการวิธีไหนอย่างไร หมายถึงว่าหลังจากประชุมนี้แล้วนะครับ มติในที่ประชุมผมสรุปคร่าว ๆ ว่า ในเมื่อผมขอมติที่ประชุมคนไหนที่จะร่วมเดินหลังจากที่ประชุมเสร็จให้ยกมือนะครับ ในการกำหนดนโยบาย ในแนวทางในการแก้ไขปัญหาเบื้องต้นอันดับแรกของ ณ วันนี้หลังจากก็เป็นหน้าที่ของท่านนายกนะครับ เชิญคุณธนโชค เชิญครับ

นายธนโชค ดำด้วงโรม ครับขอบคุณครับท่านประธาน ผมว่าอย่างนี้ดีกว่าครับ เราไม่ต้องเดินหรอก

(สมาชิกสภาฯ เขต 2) ครับ ผมขอเสนอแนะเสนอแนวคิดเราไม่ต้องเดินหรอกครับ เพียงแต่ว่าให้ผู้นำท่านนายกก็ได้ให้นัดชาวบ้านมาประชุม ทำประชาพิจารณ์ก็จบ เพราะว่าตอนนี้อย่างน้อย ๆ ท่านนายกแล้วก็ท่านรองนายกได้พูดไปแล้วว่าหน้าตลาดไม่เกิดแน่นอน ในเมื่อหน้าตลาดไม่เกิดอยากให้ท่านนายกนัดชาวบ้านมาประชุมทำประชาพิจารณ์นะครับ ไม่ต้องเดินอยากทำครั้งเดียวเลย ไม่ต้องรอให้นานครับ ทำเลยครับ แล้วก็พวกเราทุกคนก็ต้องช่วยกันให้ชาวบ้านมาทำประชาพิจารณ์ เอาทีเดียวจบเลยครับ แล้วก็ส่งให้พี่ฉัตรชัยนะครับ แล้วได้ส่งไฟล์ไปให้ทางโน้น

ผมว่าดีกว่าครับหรือว่าจะตั้งเวทีก็ได้ครับตั้งเวลาทำประชาพิจารณ์นี่ผมขอเสนอแนวคิดครับ ขอบคุณครับ

/นายเอกรัฐ...

-29-

 นายเอกรัฐ วัชรเสรีกุล สมาชิกท่านอื่นมีความเห็นอย่างไร เชิญนำเสนอต่อที่ประชุม

(ประธานสภาฯ) เชิญคุณฐิติชัย มงคล เชิญครับ

นายฐิติชัย มงคล ครับก็เหมือนอย่างที่ว่านะครับ เดือนสิงหามันอีกนานนะครับ ตอนนี้เขา

(สมาชิกสภาฯ เขต 2) ต้องการข้อสรุปของชาวบ้านเทศบาลตำบลมะกอกเหนือที่เป็นแกนนำแล้วก็ต้อง มีรายงานการประชุมของชาวบ้านด้วยเพราะว่ารายงานการประชุมและก็การเซ็นชื่อทุกสิ่งทุกอย่างจะต้องแนบไฟล์แล้วก็ส่งให้เขา เขาจะเอาตัวนี้แนบส่งให้สำนักงานใหญ่เป็นแนวทางฉะนั้นถ้าจะไม่เดินวันนี้ก็ได้ไม่เป็นไรแต่ก็ขอให้มีการประชุมให้เร็วที่สุด ท่านนายกว่าไงครับ

นายเอกรัฐ วัชรเสรีกุล ถ้าจะให้เร็วที่สุดผมขอให้เป็นอาทิตย์นี้เลยเพราะวันนี้เป็นวันจันทร์ หลังจากนี้

(ประธานสภาฯ) อังคาร พุธ พฤหัส ศุกร์ 4 วันนี้ให้ท่านนายกได้กำหนดเป็นแนวทางมาเลย เชิญท่านนายกได้ชี้แจง เชิญเลยครับ

นายรนชัย ตั้งพูนผลวิวัฒน์ อย่างนี้นะครับเพราะฉะนั้นขอเป็นพรุ่งนี้ เพราะวันที่ 28 ผมต้องเดินทางไป

(นายกเทศมนตรีฯ) ราชการนะครับ ผมไปสองอาทิตย์ครับ

นายเอกรัฐ วัชรเสรีกุล เชิญคุณธนโชค ครับ

(ประธานสภาฯ)

นายธนโชค ดำด้วงโรม ครับขอบคุณครับท่านประธาน อย่างนี้นะครับ ผมขอเสนอว่า ถ้าเป็นวันธรรมดา

(สมาชิกสภา ฯ เขต 2) คนไม่ค่อยอยู่ครับ อยากให้เป็นวันเสาร์อาทิตย์ วันหยุดราชการ เจ้าหน้าที่ข้าราชการเขามีความรู้ได้ช่วยมาพูดให้เป็นวันหยุดดีกว่าครับ ถึงว่าท่านนายกไปราชการไม่เป็นไรครับ แต่พวกผมจะเป็นตัวแทน ถ้าเป็นวันพรุ่งนี้ตรงกับวันทำงานบางคนเขาก็ไม่อยู่

นายเอกรัฐ วัชรเสรีกุล วันพฤหัสตรงกับวันหยุดราชการ

(ประธานสภาฯ)

นายธนโชค ดำด้วงโรม แล้วแต่ตกลงครับ ขอบคุณครับ

(สมาชิกสภาฯ เขต 2)

นายเอกรัฐ วัชรเสรีกุล เชิญคุณฐิติชัย มงคล

(ประธานสภาฯ)

นายฐิติชัย มงคล เอาที่ท่านนายกไม่อยู่นะครับ บอกให้ชาวบ้านได้รู้ไว้ก่อนว่าท่านนายกไม่อยู่

(สมาชิกสภาฯ เขต2) ท่านนายกติดราชการนะครับ แต่พวกเราก็ต้องทำหน้าที่ของเรานะครับให้ดีที่สุด อย่างน้อยท่านนายกก็มีรองอยู่ทั้ง 2 ท่าน ท่านก็มอบหมายแล้วก็เราต้องจัดการประชุมประกาศเสียงตามสายล่วงหน้า เราจะประชุมกันวันที่ 1 เวลา กี่โมงครับ ขอให้เป็นช่วงเช้านะครับ เวลา 10 โมงนะครับ มันจะไม่ได้นานจนเกินไป ทุกคนก็มีภาระหน้าที่ 10 โมง นะครับ ให้ทุกคนที่ตรงนี้ผมกำลังประชาสัมพันธ์ล่วงหน้านะครับ ทุกคนที่ได้ยินในเสียงตามสายนี้นะครับ วันพฤหัสที่ 1 ที่จะถึงนี้นะครับ เวลา 10 โมงตรง เราจะมีการประชุมเรื่อง

/สะพาน...

-30-

สะพานข้ามทางรถไฟ ให้พี่น้องทั้ง 5 ชุมชน ทุกคนมีส่วนร่วมนะครับ 1 คนก็ 1 เสียงนะครับ ออกมาทำประชาพิจารณ์ในตลาดสดนะครับ ให้ตรงเวลาด้วย นะครับ ครั้งนี้เป็นครั้งสำคัญของชาวมะกอกเหนือนะครับ อย่านิ่งดูดายนะครับ มันเป็นครั้งสำคัญที่จะชี้ชะตาความเป็นอยู่ของชาวมะกอกเหนือว่าเราจะเดือดร้อนหรือไม่เดือดร้อนเราจะมีอนาคตที่ดีกว่านี้ ลูกหลานเราจะใช้ชีวิตอยู่ต่อไปนะครับ การทำมาหากินก็จะต้องดำเนินต่อไปก็ขอให้ทุกคนออกมานะครับเป็นการประชาสัมพันธ์ไปในตัวเลยนะครับ ขอบคุณมากครับ ขอเน้นอีกนะครับว่าเป็นวันพฤหัสที่ 1 ที่จะถึงนี้นะครับ เวลา 10 โมงตรงที่ในตลาดสดเทศบาลนะครับ ขอบคุณครับ

นายเอกรัฐ วัชรเสรีกุล เชิญคุณเฉลียว ไข่รอด เชิญครับ

(ประธานสภาฯ)

นายเฉลียว ไข่รอด ขอบคุณครับท่านประธาน ผมเฉลียว ไข่รอด มีเรื่องอยากฝากพี่น้องเรื่องสะพาน

(สมาชิกสภาฯ เขต 2) ก็ถือว่าน่าจะรู้เรื่องกันแล้วนะครับ ผมยังติดใจอยู่ที่ว่าที่ท่านนายกกับรองสุวิทย์บอกว่าไม่มีสะพานแน่นอน เราจะเชื่อได้อย่างไรครับ ผมว่ามันไม่น่าเชื่อครับ เราต้องดำเนินการให้ถึงที่สุด แล้วก็ที่ว่าเรื่องรายชื่อของประชาชนที่เซ็นไปแล้วอยู่ในกรมเรารู้ได้อย่างไรว่าอยู่ในกรม ไม่รู้เขาเอาไปไว้ไหนแล้ว เราจะรู้ได้อย่างไรเราก็ต้องเซ็นกันใหม่นะครับเราต้องทำกันใหม่ให้ดี และในเรื่องของพี่น้องประชาชนฝากมาเรื่องของพี่น้องชุมชนหน้าตลาดเรื่องสุขภาพของพี่น้องประชาชน เรื่องถนนพี่น้องเขาฝากมาผมจำเป็นต้องพูดให้พี่น้องครับ เพราะผมเป็นตัวแทนของพี่น้องครับ ตอนนี้ก็หน้าแล้งแล้วนะครับ รถราก็วิ่งกันมากต่อวัน แต่ละวันมีฝุ่นและท่อน้ำมีกลิ่นเหม็นครับ พี่น้องเขาฝากมา จริงครับเรื่องมีกลิ่นเหม็นเรื่องฝุ่นละอองมีมาก ผมจำได้ว่าท่อน้ำตั้งแต่นายกเข้ามาบริหารเทศบาล ๕- ๖ ปีแล้วยังไม่ได้ล้างเลย พี่น้องเขาบอกว่าเหม็น ก็เหม็นจริง ๆ ครับ ผมไปนั่งกินน้ำชากาแฟที่หน้าตลาดเหม็นจริง ๆ มีกลิ่นมาก พี่น้องเขาบอกว่าเขาเคยเรียนท่านนายกแล้ว แต่ท่านนายกยังไม่ได้ดำเนินการ เขาจึงฝากผมมาตามที่ผมรู้มาเรื่องล้างเรื่องถนนล้างคูนี้มันเป็นนโยบายของท่านนายกอยู่แล้ว ผมจำได้ว่า ๑ เดือนล้างที่ ๑ ปีล้างหนแต่นี่มันนานมาแล้ว ๕ ปี ยังไม่มีการล้างสักหน ฝากท่านนายกด้วยครับ ขอบคุณครับ

นายเอกรัฐ วัชรเสรีกุล เชิญท่านนายกเชิญครับ

(ประธานสภาฯ)

นายรนชัย ตั้งพูนผลวิวัฒน์ เรียนท่านประธานสภานะครับ ท่านสมาชิกครับพูดเยอะไปหรือเปล่า ยังไม่เคย

(นายกเทศมนตรีฯ) ล้างเลยพูดเยอะไปหรือเปล่านะครับ ส่วนที่ท่านบอกว่าประชาชนชาวบ้านมาเรียนผมเกี่ยวกับเรื่องล้างท่อล้างถนน ผมอยากทราบชื่อนะครับว่าเป็นใครนะครับ ที่มาเรียนแล้วท่านนายกไม่ได้ใส่ใจเลยนะครับ ขอบคุณครับ

/นายเฉลียว...

-31-

นายเฉลียว ไข่รอดจริงๆ ครับเรื่องคูระบายน้ำนี้ไม่เคยล้าง จริงๆ ครับ 4 ปีที่ผ่านมาแต่มีอยู่ครั้งหนึ่ง

(สมาชิกสภาฯ เขต 2) ผมจำได้ล้างได้แค่ 100 เมตร เครื่องรถเครื่องดับเพลิงมันพังแล้วก็หยุดไปตั้งแต่นั้นจนถึงเวลานี้ไม่ได้มีการล้างครับ จริง ๆ ครับ ขอบคุณครับ

นายเอกรัฐ วัชรเสรีกุล ครับในส่วนของการนำเสนอของสมาชิก คณะผู้บริหารก็จะรับเรื่องไว้ในตรงนี้

(สมาชิกสภาฯ เขต 2) นะครับ ก็จะได้ดำเนินการแก้ไข ส่วนคณะผู้บริหารหรือเจ้าหน้าที่รับผิดชอบเกี่ยวกับสาธารณสุขโดยตรงฝากไว้ด้วยในเรื่องนี้ที่ท่านสมาชิกได้นำเรียนในที่ประชุมก็ถือว่าเป็นฝ่ายสาธารณสุขโดยตรงเชิญคุณสัมพันธ์ สุวรรณเดช เชิญครับ

นายสัมพันธ์ สุวรรณเดช ขอบคุณครับ ผมขอฝากท่านนายกด้วยครับ ช่วยพ่นหมอกควันในซอย

(สมาชิกสภาฯ เขต 2) ช่วงนี้หน้าแล้ง ยุ่งมากครับ ขอบคุณมากครับ

นายเอกรัฐ วัชรเสรีกุล ครับใครมีอะไรจะเพิ่มเติมอีกไหมครับ เชิญคุณณรงค์ ฤทธิรัตน์ เชิญครับ

(ประธานสภาฯ)

นายณรงค์ ฤทธิรัตน์ ครับขอบคุณครับ นิดเดียวครับ ผมก็นั่งฟังอยู่ไม่เห็นมีใครพูดอะไร ผมก็เห็นด้วย

(รองประธานสภาฯ) กับท่านสมาชิกกับฝ่ายบริหารก็เพื่อทำความเข้าใจกันทุกเรื่องราว เราไม่ได้ขัดแย้งกับช่วย ๆ กัน ด้วยเหตุผลต่าง ๆ นะครับ เรามาคุยกันวันนี้ก็เป็นสิ่งที่ดี แล้วก็อยากฝากกับพี่น้องประชาชนชาวมะกอกเหนือนะครับว่า วันที่ ๑ มีนาคม 2561 เวลา ๑๐ โมงเช้า เรามาพบกันที่หน้าตลาดเทศบาลตำบลมะกอกเหนือ เพื่อร่วมกันทำประชาพิจารณ์ในการก่อสร้างสะพานหรือไม่ ขอฝากเรื่องนี้ด้วย ต้องขอขอบคุณครับ ขอบคุณครับ

นายเอกรัฐ วัชรเสรีกุล มีสมาชิกท่านใด เชิญคุณฐิติชัย มงคล

(ประธานสภาฯ)

นายฐิติชัย มงคล ไม่ต้องออกเสียงตามสายก็ได้ครับ ผมขอนอกรอบอีกนิดหนึ่งหลังจากเสร็จการ

(สมาชิกสภาฯ เขต 2) ประชุมแล้ว ผมขอนอกรอบนิดเดียว ขอบคุณครับ

นายเอกรัฐ วัชรเสรีกุล สรุปว่าไม่มีสมาชิกท่านใดจะนำเสนอต่อฝ่ายบริหารนะครับ คงไม่มีแล้วนะครับ

(ประธานสภาฯ) หากไม่มีแล้วกระผมขอขอบคุณทุกท่าน ที่ได้เข้าร่วมประชุมสภาเทศบาลตำบลมะกอกเหนือ สมัยสามัญ สมัยแรก ครั้งที่ 1 ประจำปี ๒๕๖๑ ในวันนี้กระผมขอปิดการประชุมขอบคุณครับ

**ปิดประชุม เวลา ๑2.3๐ น.**

 (ลงชื่อ) ผู้จดรายงานการประชุม

 (นางปิยะนันท์ วิสุทธิปัญญา)

 นักจัดการงานทั่วไปชำนาญการ

(ลงชื่อ) เลขานุการสภาเทศบาล

 (นายศราวุฒิ เอียดดำ)

 ปลัดเทศบาลตำบลมะกอกเหนือ

/คณะกรรมการ....

-32-

 คณะกรรมการตรวจรายงานการประชุม ได้ตรวจรายงานการประชุมสภาเทศบาล นี้แล้ว เมื่อวันที่.........................................................

 จึงลงลายมือชื่อไว้เป็นหลักฐาน

(ลงชื่อ)..............................................ประธานกรรมการ

 (นางอุไร ทิพย์ลักษณ์)

(ลงชื่อ)..............................................กรรมการ

 (นายเกรียงไกร เกาะทอง)

(ลงชื่อ)..............................................กรรมการ

 (นางวิภาดา วัชรเสรีกุล)

สภาเทศบาลตำบลมะกอกเหนือ ได้รับการรับรองรายงานการประชุมนี้แล้ว เมื่อวันที่...................................

 จึงลงลายมือชื่อไว้เป็นหลักฐาน

(ลงชื่อ) ผู้รับรองรายงานการประชุม

 (นายเอกรัฐ วัชรเสรีกุล)

 ประธานสภาเทศบาลตำบลมะกอกเหนือ